open-index/open-wikipedia-markdown huggingface dataset:
大規模腦網絡

**大規模腦網絡**（直譯自英文名）係神經科學概念。一個大規模腦網絡會包含若干個分佈得好散嘅腦區，而呢啲腦區之間有功能聯結－**功能聯結**意思係話呢啲腦區硬係會一齊變活躍或者硬係一齊變得唔活躍，反映佢哋負責一齊做某種功能。腦活動數據可以嚟自功能磁振造影等嘅神經造影技術，而統計相關等嘅統計技術就可以用嚟評估唔同區嘅活動係咪偏向一齊升或者一齊跌。

## 基礎概念

對大規模腦網絡嘅分析，建基於功能聯結嘅諗頭。

喺神經科學研究之中，有個基本假設：任何一種複雜嘅認知作業都唔係單一腦區可以獨自完成嘅，而係要靠多個唔同腦區一齊處理資訊，互相協調，先至能夠順利執行，諸如視知覺、記憶提取、語言相關處理... 等嘅認知功能都係噉。因此神經科學家好關注腦唔同部份間嘅同步，尤其係呢啲同步特性點樣傳達資訊。功能聯結就係研究腦區間嘅同步嗰陣好重要嘅概念，可以界定為：

用日常用語講，若果某幾個腦區係共同做某種功能嘅，噉佢哋應該會例如傾向（喺腦做緊嗰種功能嘅時候）一齊啟動。好似相關同相互資訊等嘅統計指標，就係衡量緊若干個變數－例如各腦區分別嘅 BOLD 訊號強度－之間有幾傾向一齊高或者一齊低，或者有幾傾向一個高另一個就低。喺神經科學上，呢種統計依賴可以用多種方法評估。

功能聯結有別於**結構性質嘅聯結**－結構聯結係單純講緊兩個腦區之間「有冇線駁住或者由啲咩線駁住」，即係有邊啲結構將兩個區連埋一齊。

神經科學家會用功能性磁振造影（fMRI）等嘅技術，量度唔同腦區嘅活動強度，並且運用聚類分析、空間性質嘅獨立成份分析... 等嘅方法，搵出邊啲腦區之間有功能聯結，似係共同做緊某種功能嘅。此外，搵功能聯結嘅過程亦會用到第啲神經造影技術，譬如話腦電圖，就可以量度腦電活動，而唔同腦區嘅長距離腦電同步，亦可以用嚟搵出大規模腦網絡。

## 常見網絡
預設模式網絡（DMN）係一個幾多人研究嘅大規模腦網絡。呢個網絡源自功能性磁振造影研究：研究試過搵若干位受試者返實驗室，叫佢哋做一啲要用腦嘅工作（例如做算術題目），同時一路用功能性磁振造影觀察佢哋嘅腦活動；研究者仲有留意受試者咩都唔做嗰陣嘅腦呈咩狀態，結果發現腦入便有幾個區，硬係會喺受試者冇咩做嗰陣啟動，似乎係負責做發白日夢、提取記憶、想像未來等「對內」嘅工作，彷彿好似呢幾個腦區係個腦嘅「預設狀態」噉；於是啲研究者叫呢啲腦區做**預設模式網絡**。

預設模式網絡包括嘅腦區，有後帶狀皮層（PCC）、中部前額皮層（mPFC）、角回、背中側前額皮層（dmPFC）、顳頂交界點（TPJ）、外側顳葉、海馬體、後下側頂葉（pIPL）等等。呢啲腦區往往係同想像未來或者記憶提取等功能有關係嘅。

額頂葉網絡（FPN）係另一個常提及嘅大規模腦網絡，牽涉到額葉同頂葉嘅好多個腦區，功能繁多。研究指無論係專注、複雜嘅解難以至工作記憶等嘅功能都有佢哋份。多種障礙同病症都涉及額頂葉網絡異常，譬如係自閉症譜系同精神分裂呀噉。

## 統計分析

要搵出邊啲腦區之間有大規模腦網絡，就必定要評估唔同腦區嘅活動之間嘅功能聯結如何。呢個過程可以用到以下嘅分析技術：
*統計相關：冇方向性、背後有模型；亦可以睇吓一般線性模型中嘅決定系數。
*相互資訊：冇方向性、背後冇模型
*格蘭傑因果關係：有方向性、背後有模型；有關具體嘅分析方法，可以睇睇自迴歸模型。
*轉移熵：有方向性、背後冇模型
*頻域相關分析：可以用嚟搵出有節奏嘅神經活動。
*波幅相關分析
諸如 Python 等嘅工具，仲有埋專化嘅套件可以計呢啲數。





## 參見
*神經網絡
*複雜網絡
*靜息態

## 引咗
註釋：

引用來源：

## 資源

*Liu, Z.Q., Luppi, A.I., Hansen, J.Y., Tian, Y.E., Zalesky, A., Yeo, B.T., Fulcher, B.D. and Misic, B., 2025. Benchmarking methods for mapping functional connectivity in the brain. *Nature Methods*, pp.1-10.
*Soares, J.M., Magalhães, R., Moreira, P.S., Sousa, A., Ganz, E., Sampaio, A., Alves, V., Marques, P. and Sousa, N., 2016. A Hitchhiker's guide to functional magnetic resonance imaging. *Frontiers in neuroscience*, 10, p.515，呢篇文半入門式（預咗讀者起碼上咗神經科學或者心理學基礎課程）噉講解點樣郁手分析 fMRI 數據，尤其係有講到功能聯結。
*預設模式網絡嘅功能聯結，YouTube
目錄學

**目錄學**（**bibliography** 或 **bibliology**）係圖書館學嘅分支，專門將書當成物件去研究。
六四紀念館

**六四紀念館**（，）館址曾經喺香港九龍旺角旺角道11至13號藝旺商業大廈10樓，係以六四天安門事件為主題嘅紀念館。由支聯會籌辦。因紀念館同大廈法團一直有法律以及行政方面嘅爭議，2016年7月11號正式閉館，需要物色新地方重新開館。直至2018年12月喺支聯會大會上，一致通過購入旺角藝旺商業大廈10樓作新館址，紀念館免費入場。

2021年5月30號，紀念館重新開放，展覽重建當年北京天安門嘅場景同多年嚟維園嘅晚會，同時亦畀參觀者獻花悼念。紀念館新年度嘅主題展覽——「八九民運與香港」圖片展。支聯會常委盧偉明認為展覽內容係反映歷史嘅史實，不會產生法律風險。但係重開3日後，食環署指場地未有公眾娛樂場所牌照，支聯會決定暫時關閉「六四紀念館」，直至另行通知。支聯會秘書蔡耀昌相信「可能有政治原因」。

## 睇埋
*支聯會
*六四事件
*維園六四燭光晚會

## 參考

## 出面網頁

*六四紀念館官方網站
*六四紀念館官方網誌 
*六四紀念館官方Facebook專頁 
*重置六四紀念館 
*內地客參觀六四紀念館「今才知丁子霖樣子」 
*永久六四紀念館開幕 再續未完的革命 
*香港電台電視部 左右紅藍綠 - 六四紀念館開幕 
*香港六四紀念館星期日開放香港六四紀念館星期日開放 
*中港民眾談香港首間六四紀念館 
*六四紀念館明閉館 

類:旺角
類:八九民運
騎在銀龍的背上

《**騎在銀龍的背上**》（）係日本女歌手中島美雪出嘅第38張單曲，喺2003年7月23號由雅馬哈音樂傳播喺日本發行。

## 簡介
相隔上張單曲嘅發行已經長達3年，係中島美雪歷張單曲入面到依家發行間隔時間最耐嘅一次。同名主打歌被富士電視台揀做電視劇《小孤島大醫生》嘅主題曲。

由於上張單曲《地上之星》幾受歡迎，所以兩隻單曲喺公信榜2003年嘅周榜統計入面都排喺百名入面；而喺年榜盤點入面，都排頭50位。

呢隻歌銷量喺一定程度上受到電視劇《小孤島大醫生》收視熱潮嘅帶動，嗰陣銷量超過20萬張。

《騎在銀龍的背上》嘅音樂錄影帶係喺北海道禮文島嘅澄海岬上拍。

## 曲目

## 翻唱版本
### 騎在銀龍的背上
#### 日語版
* 工藤靜香（收錄喺2008年專輯《》）
* 佐藤聰美（收錄喺2013年專輯《Twinkle Voice ～聲音的禮物～（）》）
* 槙原敬之（收錄喺2014年專輯《》）
*米希亞（喺《歌手·當打之年》第二期演唱）

#### 中文版
* 范瑋琪《最初的夢想》（收錄於2004年專輯《最初的夢想》）

### 戀文
* 岩崎宏美（收錄喺2003年專輯《》）

## 參考

## 出面網頁
* 《騎在銀龍的背上》喺中島美雪官方網站上嘅介紹
最初的夢想 (歌)

《**最初的夢想**》係台灣女歌手范瑋琪翻唱日本女歌手中島美雪唱嘅日劇《小孤島大醫生》主題曲《騎在銀龍的背上》嘅歌。

## 參考
澳門足球代表隊

**澳門足球代表隊**（，）係澳門嘅官方男子足球代表隊，由澳門足球總會管理。

## 世界盃成績

## 成員一覽

第75屆港澳埠際足球賽對香港。

## 近期國際A級賽事紀錄

----

----

----

----

----

----

----

----

----

----

----

----

----

----

----

----

## 拎
*澳門足球總會 Macau Football Association 
*澳門男子足球代表隊情報  *東亞足球協會*.
何文輝

**何文輝**（，Ho Man Fai，），喺澳門出世，係澳門足球運動員，而家澳門足球代表隊嘅成員。
陳敏

**陳敏**（，Chan Man，），喺澳門出世，係澳門足球運動員，而家澳門足球代表隊嘅成員。

## 榮譽
### Club
;Benfica de Macau
*Liga de Elite: 2015, 2016

### Individual
*2015-16 Macau Footballer of the Year
黃華麟

**黃華麟**（，Vernon Wong，），喺香港出世，係澳門足球運動員，而家澳門足球代表隊嘅成員。
*中國香港足球總會 黃華麟
杜蘭迪

**杜蘭迪**（，Filipe Duarte，），喺葡萄牙出世，係澳門足球運動員，而家澳門足球代表隊嘅成員。
張海山

**張海山**（，Cheong Hoi San，）係澳門足球員，喺澳門出世，而家係澳門足球代表隊嘅成員。

## 職業統計
### 球會
林嘉誠

**林嘉誠**（，Lam Ka Seng，），喺澳門出世，係澳門足球運動員，而家澳門足球代表隊嘅成員。

## 職業統計
### 球會
艾美達

**艾美達**（，Niki Torrão，），喺南非出世，係澳門足球運動員，而家澳門足球代表隊嘅成員。
羅詠豪

**羅詠豪**（，Lo Weng Hou，），喺澳門出世，係澳門足球運動員同守門員。

## 出面網頁
*羅詠豪/ LO WENG HOU - 澳門足球
譚又新

**譚又新**（，Tam Iao San，），喺澳門出世，係澳門足球運動員，而家係蒙地卡羅體育會主教練。
艾加·特謝拉

**艾加·特謝拉**（，Edgar Teixeira，），喺葡萄牙出世，係澳門足球運動員，而家澳門足球代表隊嘅成員。
陳達燊

**陳達燊**（，Chan Tat Sun，），喺澳門出世，係咗退役嘅澳門足球運動員，前澳門足球代表隊嘅成員。
陳健星

**陳健星**（，Chan Kin Seng，），喺澳門出世，係澳門足球運動員，前澳門足球代表隊嘅成員。
鄭正揚

**鄭正揚**（，Cheang Cheng Ieong，），喺澳門出世，係澳門足球運動員，而家澳門足球代表隊嘅隊長。
李義

**李義**（，）係香港終審法院常任法官。

李義喺香港出世同埋接受教育，喇沙書院中學畢業，之後去英國讀法律，喺倫敦政治經濟學院分別攞到法學士學位（1971年）同法學碩士學位（1972年）。1972年返香港之後喺香港大學法律系做講師做到1979年。佢喺1978年分別喺英國內殿律師學院同香港攞到大律師資格，並喺1979年全職從事私人執業，執業範圍主要係商業法律。佢喺1990年獲委任爲御用大律師，並喺1997年獲委任爲原訟法庭特委法官。李義1999年加入司法機構出任原訟法庭法官。喺2000年1月，佢獲委任為上訴法庭法官，並喺同年9月1號獲委任爲終審法院常任法官。

## 名譽院士／博士
*  倫敦經濟學學院名譽院士
*  榮譽院士（2016年）
* 香港大學名譽法學博士（2019年）

## 攷

## 出面網頁
* 
* 
* 
*
瑪莉-克萊爾•金

**瑪莉-克萊爾•金**（，）係美國遺傳學家，西雅圖華盛頓大學遺傳學系及內科學系嘅美國癌症學會教授。

## 個人榮譽
* 香港大學名譽科學博士（2016年）
* 邵逸夫獎生命科學與醫學獎（2018年）

## 攷

## 出面網頁
* Mary-Claire King, PhD | Division of Medical Genetics | University of Washington 

類:美國科學家
類:邵逸夫獎得主

類:柏克萊加州大學舊生
MNIST數據集

**MNIST 數據集**（ *Modified [[美國國家標準與技術研究所|National Institute of Standards and Technology]] database*  ）係一個大型嘅手寫數字數據集，通常用於訓練各種圖像處理系統。  呢個數據集仲廣泛噉用於機械學習領域嘅訓練同測試當中。   個數據集係通過「重溝混過」（re-mixing）啲來自 NIST 原始數據集嘅樣本嚟得到創建嘅。 創建者認為，由於NIST嘅訓練數據集係來自啲美國人口普查局嘅員工，而測試數據集係取自啲美國高中學生，噉樣唔係幾啱攞來做啲機械學習實驗。 另外，來自 NIST 嘅黑白圖像得到歸一化（normalization）嚟啱返個 28x28 像素嘅邊界框，亦都引入咗灰度階級嚟做到抗鋸齒。 

MNIST 數據集包含有 60,000 張訓練圖像同 10,000 張測試圖像。 一半訓練集與及一半測試集取自 NIST 嘅訓練數據集，而訓練集、測試集嘅另一半取自 NIST 嘅測試數據集。 數據集嘅原始創建者保留咗個一覽清單，上邊記有一啲方法係喺數據集度測試過嘅。 喺佢哋嘅原始論文入便，使咗支持向量機嚟達到 0.8% 嘅錯誤率。  2017 年，一個類似於 MNIST 嘅擴展數據集 EMNIST 發布咗，其中包含有 240,000 張訓練圖像與及 40,000 張手寫數字、字符嘅測試圖像。 

## 歷史
MNIST 數據集裏便啲圖像集喺 1998 年得到創建，係由NIST嘅兩個數據集組合而成：Special Database 1 同 Special Database 3。嗰兩個數據集分別係由啲高中生同埋美國人口普查局嘅僱員啲書寫數字組成。 

## 表現
一啲研究人員使用神經網絡委員會喺 MNIST 數據集上實現咗「接近人類嘅表現」；作者喺同一篇論文中話到喺其他識別任務上嘅表現係人類嘅兩倍。 數據集原始網站上列出嘅最高錯誤率為 12%，呢個係使用冇預處理過嘅簡單線性分類器嚟實現到嘅。 

2004 年，研究人員使用叫做 LIRA 嘅新分類器喺數據集上實現咗 0.42% ，呢個係一種基於 Rosenblatt 感知器原理嘅、具有三個神經元層嘅神經分類器。 

一啲研究人員使用隨機扭曲處理（random distortions）嘅數據集測試咗啲人工智能系統。呢啲情況下嘅系統通常係神經網絡，所使用嘅扭曲好多時係仿射扭曲或者彈性扭曲。 有時，呢啲系統可能非常之成功；一個噉嘅系統喺數據集上實現咗 0.39% 嘅錯誤率。 

2011 年，研究人員使用類似嘅神經網絡系統報告咗 0.27% 嘅錯誤率，相較之之前啲最佳結果有所改善。  2013 年，一種方法、基於正則化啲使用 DropConnect 嘅神經網絡嘅，聲稱可實現得到 0.21% 嘅錯誤率。 2016 年，單個卷積神經網絡嘅最佳性能為 0.25% 錯誤率。 截到 2018 年 8 月，喺未使用數據增強（data augmentation）嘅MNIST 訓練數據上訓練嘅單個卷積神經網絡，佢個最佳性能係 0.25% 錯誤率。  另外，並行計算中心（喺Khmelnytskyi，烏克蘭）獲得咗一個只有 5 個卷積神經網絡嘅集合，佢喺 MNIST 上以 0.21% 嘅錯誤率執行。  測試數據集裏便嘅一啲圖像係幾乎唔讀得嘅，可能會阻止達至 0% 嘅測試錯誤率。  2018 年，維珍尼亞大學系統同信息工程系嘅研究人員宣布，（全連接、循環同埋卷積神經網絡）嘅錯誤率為 0.18%。 

## 分類器
呢個係表格數據顯示到集上使用嘅一過啲機械學習方法與及相應嘅錯誤率嘅，按分類器類型分類：
}
|
|Simple statistical pixel importance
|2.8
|-
|支援向量機 (SVM)
|Virtual SVM, deg-9 poly, 2-pixel jittered
|
|Deskewing
|0.56
|-
| rowspan="3" |深度神經網絡(DNN)
|2-layer 784-800-10
|
|
|1.6
|-
|2-layer 784-800-10
|Elastic&nbsp;distortions
|
|0.7
|-
|6-layer 784-2500-2000-1500-1000-500-10
|Elastic&nbsp;distortions
|
|0.35
|-
| rowspan="5" |卷積神經網絡
(CNN)
|6-layer 784-40-80-500-1000-2000-10
|
|
|0.31
|-
|6-layer 784-50-100-500-1000-10-10
|
|Expansion of the training data
|0.27
|-
|13-layer 64-128(5x)-256(3x)-512-2048-256-256-10
|
|
|0.25
|-
|Committee of 35 CNNs, 1-20-P-40-P-150-10
|Elastic&nbsp;distortions
|Width normalizations
|0.23
|-
|
|
|Expansion of the training data
|0.21
|-
|隨機多模型深度學習(RMDL)
|10 NN-10 RNN - 10 CNN
|
|
|0.18
|-
|卷積神經網絡
|Committee of 20 CNNS with Squeeze-and-Excitation Networks
|
|Data augmentation
|0.17
|}

## 睇埋

* 機器學習研究用數據集一覽
* Caltech 101
* LabelMe
* OCR

## 考
 

## 延伸閱讀

* 

## 外部鏈接

* 
* JavaScript 中用於手寫數字識別的神經網絡基於 MNIST 數據庫的用於手寫數字分類的神經網絡的 JavaScript 實現
* MNIST 數據庫的可視化GitHub 上的一組 MNIST 手寫數字圖像
歸一化 (圖像處理)

**歸一化**（Normalization）喺圖像處理領域嚟講係改啲像素強度值範圍嘅過程，應用喺譬如處理啲由於鑱光（glare）而對比度較差嘅照片等。歸一化有時叫做對比度拉伸或者直方圖拉伸。喺更一般啲嘅數據處理領域，例如數字信號處理，就叫做動態範圍擴展。 

喺各種應用當中動態範圍擴展嘅目嘅通常係捉啲圖像或者其他類型嘅信號帶落一個更熟悉或者正常啲嘅範圍內，所以叫做歸一化。通常，動機係為一組數據、信號或者圖像實現動態範圍嘅一致性，嚟避免分神或者疲勞。例如，一家報紙將努力使一期中嘅所有圖像共享相似嘅灰度範圍。

歸一化變換 n 維灰度圖像I:\{\mathbb{X}\subseteq\mathbb{R}^n\}\rightarrow\{\text{Min},..,\text{Max}\}其中強度值喺範圍內(Min,Max) ，令佢變成一幅新圖像I_N:\{\mathbb{X}\subseteq\mathbb{R}^n\}\rightarrow\{\text{newMin},..,\text{newMax}\}其中強度值喺範圍內(newMin,newMax) 

根據公式對灰度數碼影像做線性歸一化

: I_N=(I-\text{Min})\frac{\text{newMax}-\text{newMin}}{\text{Max}-\text{Min}}+\text{newMin}

譬如，如果幅圖像嘅強度範圍係 50 到 180，而所需嘅範圍係 0 到 255，噉呢個過程需要從每粒像素強度減去 50，等到范圍係 0 到 130。然之後每粒像素強度乘埋 255/130，等范圍係 0 到 255。

歸一化亦都可能係非線性嘅，喺I同I_N兩者之間冇個線性關係嗰陣會發生這種情況。非線性歸一化嘅一個例係喺歸一化遵循sigmoid 函數嗰陣，喺呢種情況下，歸一化圖像係根據返下低條公式計算：

: I_N=(\text{newMax}-\text{newMin})\frac{1}{1+e^{-\frac{I-\beta}{\alpha}}}+\text{newMin}

其中\alpha定義到輸入強度範圍嘅寬度，而\beta定義到個範圍中心嘅強度。 

圖像處理軟件當中嘅自動歸一化，通常歸一化到個數字系統嘅完整動態範圍、個喺圖像文件格式當中指定到嘅。

## 睇埋
* 音頻歸一化，音頻模擬
* 直方圖均衡

## 參考

## 出面網頁
* 對比拉伸
中國語言資源保護工程

**中國語言資源保護工程**，簡稱**語保**或者**語保工程**，係2015年開始嘅工程，針對中國啲語言進行收集整理存檔嘅，包括有各種漢語言同埋各種少數民族語言。其中總共涉及有1500隻漢語語言點，每隻語言點調查有1000隻字畀語音系統、1200詞畀基本詞彙系統、50條句畀啲主要語法現象，仲設有《中國語言資源保護工程 漢語用字規範》畀啲漢語調查用。相關成果放喺中國語言資源有聲資料庫度，並擺喺中國語言資源保護工程採錄展示平臺畀啲人睇。

## 連出去
*中国语言资源保护工程采录展示平台
*中国语言资源保护工程 汉语方言用字规范
佤話

**佤話**係北海鐵山港區講嘅一種語言，屬於欽廉片，係廉州話嘅分支方言。其實真正嘅名字應該係叫做**我話**，因為「佤」同「我」字嘅發音完全唔同。但係我話嘅「我」字捱白話使用者聽成咗白話嘅「佤」音，所以得出「佤話」個名。

## 音系
以下以石村佤話做例：

### 聲母



### 韻母

#### 元音

# 單韻母陣時接近央元音，後尾帶「i」「n」陣時前尐，帶「ng」「k」陣時後尐；
# 開口度明顯係細過廣州話o；
# 音韻系統中都帶韻尾，嘸獨立成韻。

#### 韻母表

# 僅衹列出大部份韻類歸屬。
# 「我」讀ngaa係出韻字，「佤話」就係噉子得名。
# 有部份撮口字歸落齊齒；其他大部分屬合口。

### 聲調

* 古全濁平聲字好多落陽平或者陽上去調

## 考
蟲仔演算法

**蟲仔演算法**（）係統稱啲演算法係幫機械人或者話智能體做運動規劃嘅，因爲係模仿啲蟲仔爬而得名。戥啲一般嘅路徑規劃演算法嘸同、啲一般需要假設到全局智識嘅，啲蟲仔演算法衹會考慮到啲從隻環境獲取嘅局部智識，再佮上一隻全局嘅目的地就可以進行得規劃。

## 概述
試惗睇隻機械人係喺一柵有界嘅工作空間W、裏頭有一堆有限數厏埞嘢WO_i、堆嘢本身範圍亦都係有限噶，一噉隻機械人嘅自由空間W_{free}佢得喺裏頭喐噶就係工作空間扣除啲厏埞嘢，而佢出發點到目的地條直線都衹會着有限隻厏埞嘢隔開；噉樣嘅空間就喊得做一隻合理嘅空間。對於機械人自身來講，首先全局來睇佢識得自己係喺隻目的地嘅乜嘢方向，同埋時時度到佢戥隻目的地有幾遠；同時佢啲感知能力又要幫佢睇（感測）得到四周圍啲厏埞嘢佢有可能會撞到嘅。喺撞到一䊆厏埞嘢嗰陣嘅粒點係「撞點」（hit point，q_i^H），對應嘅行遠䊆厏埞嘢粒點就係「誃點」（leave point，q_i^L）。根據處理啲厏埞嘢嘅嘸同策略，可以有幾種演算法嘅例。

### Bug 0
Bug 0演算法係作爲示例嘅最簡單演算法。簡單嚟講就係往隻目標行，撞親一個厏埞嘢就跟到個嘢嘅邊界（牆）行，直到再行近得到隻目標多啲。

個演算法嘅問題係對於一啲螺旋形嘅牆、目標喺牆裏頭嘅，隻機械人就可能有機會一直跟住個外牆行，而嘸會入到螺旋牆中心。

### Bug 1
Bug 1係遞種演算法，作爲對Bug 0 嘅補充，追求嘅係圍住個厏埞嘢廓一成圈返到原本撞點，當中檢測喺條路徑上高粒點係距離隻目標點最近嘅作爲誃點，然之後返到粒誃點嚟行開個厏埞嘢。喺一種特殊嘅情況下（譬如韞個機械人喺封閉牆入便、目標擺牆外），個機械人會撞返之前測過嘅路徑，噉樣理應畀到信息係「冇啱路徑」。個演算法可以避免略過一啲牆係局部檢測未必一次性就檢測得到嘅（似上文嗰種螺旋牆嘅內牆），但可能會拉長成條路徑嘅長度。由於最多個機械人會廓一個厏埞嘢一圈（畫路徑）加一半（返誃點），冇可能再多，所以總共路徑長度有返一條公式畀到個上限：

: L_{Bug1} \leq d(q_{start},q) + 1.5 \cdot \sum_{i=1}^n p_i

其中，

: d(q_{start},q)係開始點到目標嘅直線距離；
:p_i係嘸同厏埞嘢WO_i嘅週長。

### Bug 2
Bug 2又係一種演算法，係針對Bug 1 嘅模改。Bug 2演算法會根據同目標嘅方向設一條m直線（m-line）串埋當前點同目標。演算法要求嘅係跟返條m直線行，撞親厏埞嘢嗰陣就廓最多半圈䊆厏埞嘢，直至行返到條m直線上（可能會喺初始點同目標嘅對面），嗰陣距離目標要近過之前行離條m直線陣時（誃點q_i^L要近目標近過撞點q_i^H）；噉直線同輪廓線嘅兩隻交點，查實就係機械人喺䊆厏埞嘢嘅撞點同埋誃點。由於有要求到每次嘅誃點至少都要离目標點要近過撞點，所以厏埞嘢厏唨m直線兩次嘅話，兩次撞點都會喺同一䊆好長嘅厏埞嘢上高，第二次搵誃點可能反而要廓長多啲嘅路廓過同一䊆厏埞嘢；噉樣雖然可以避免行外牆而嘸入內牆嘅問題（似Bug 0案例會有嘅），但會令到路徑長度估計公式當中會多一項n_i記厏埞嘢WO_i同m直線相交嘅次數。所以，總共路徑長度上限公式係：
: L_{Bug1} \leq d(q_{start},q) + 0.5 \cdot \sum_{i=1}^n n_i p_i
其中，
: d(q_{start},q)係開始點到目標嘅直線距離；
:p_i係嘸同厏埞嘢WO_i嘅週長。
:n_i係嘸同厏埞嘢WO_i同m直線相交嘅次數。
由於有呢個n_i，所以喺某啲特殊情況下，Bug 2 條路徑反而可能長過Bug 1嘅。

### 切線Bug
切線Bug（Tangential Bug）係描述啲更加現實嘅機械人嘅，其中有考慮到啲非觸覺、有一定範圍嘅傳感器似超聲波傳感器之類。喺一個圓範圍之內，機械人識檢測到視野當中啲厏埞結構嘅消失點（可以係結構嘅尖頂或者話牆角，亦可以係結構伸出視野之外），沿住條切線切過啲消失點佢可以透得過去行到視野邊界；喺向消失點亦即係局部目標行近嗰陣，佢可能可以直接廓得過隻厏埞結構，又可能會繼續睇到更加多啲牆嘅部份、同時更新啲結構訊息同埋個消失點位置作爲新嘅局部目標。噉樣佢就嘸使直直戾上啲結構先改變佢個方向，而可以提前獲得個牆角嘅方向、圓滑噉轉彎嚟廓過去。

## 考
運動規劃

**運動規劃**係一類嘅運算問題，研究點樣教電腦通過一串有效嘅移動嚟將一嚿物體由一個地方移去第個地方嗰度。

## 技術
*人工勢場
## 睇埋
*搵路
*蟲仔演算法
昆士蘭自由國家黨

**昆士蘭自由國家黨**（，縮寫為**LNP**）係澳洲昆士蘭州嘅一個保守主義政黨，2008年由原澳洲自由黨同埋澳洲國家黨喺昆士蘭嘅黨部合併組成，並由勞倫斯·斯普靈博格擔任首任黨魁。自由國家黨係自由黨嘅全額成員（即關聯黨部），而開國家黨入面就有觀察員資格。自由國家黨亦有參與由自由黨同國家黨主導嘅政黨聯盟。

喺澳洲，自由黨同國家黨雖然長期結盟，甚至有討論過合併，但係一直都未成事。唯一真係合併嘅，就只有兩黨喺昆士蘭嘅黨部。

類:保守主義政黨
類:澳洲政黨
澳洲自由黨－國家黨合併

喺澳洲，自由黨同國家黨雖然長期結盟，甚至有討論過合併，但係一直都未成事。唯一真係合併咗嘅，就只有兩黨喺昆士蘭嘅黨部（昆士蘭自由國家黨）。不過，佢哋嘅合併就一直係澳洲政壇討論嘅話題。合併嘅主要原因，包括國家黨得票一直下跌同埋兩黨越來越接近嘅政策 ，而另一方面，除咗聯邦政府層面外，兩黨喺洲（或領地）政府都經常性結盟。

## 參考
聯盟 (澳洲)

澳洲政治上嘅**聯盟**（）係指由澳洲自由黨同埋澳洲國家黨，仲有其它關聯地方性政黨組成嘅右翼保守派聯盟，又叫做**自由-國家聯盟**（）。

雖然佢哋各黨有各自獨立嘅黨組織，但由於喺選舉同議會投票中構成長期穩定嘅聯盟組織，一般喺選舉、表決等方面成個聯盟被當作一個政黨（因此中文都譯做「**聯盟黨**」）。聯盟贏得聯邦選舉嘅時候共同執政，在野嘅時候就同樣係反對黨。一般喺論述澳洲政治勢力嘅時候，聯盟同澳大利亞工黨被認爲係澳洲嘅兩大政黨。聯盟內嘅國家黨雖然長期議席數位列第三，但一般都唔當佢係第三大黨，而係保守派聯盟嘅一部分。

自由黨等國家黨都不時討論過合併，但除咗佢哋嘅昆士蘭支部喺2008年合併咗做昆士蘭自由國家黨之外，一直都未成事。

## 政黨成員

* 澳洲自由黨 - 喺聯盟入面佔有議席數目較多
* 澳洲國家黨 
* 昆士蘭自由國家黨 - 由前兩者喺昆士蘭嘅支部合併而成
* 鄉村自由黨 - 只係喺北領地活躍嘅政黨，而聯盟入面嘅其他政黨都無喺北領地活動，而係同鄉村自由黨結盟
算子 (編程)

**算子**（**operator**）喺電腦編程上係指一隻程式語言入面行為似函數噉嘅嘢，例如「加減」或者「比較兩個數嘅大細」呀噉。

## 「砌」算子

喺程式語言嘅設計（睇程式語言理論）上，比較複雜嘅算子通常都有得由簡單啲－或者「基礎」啲－嘅算子嗰度「砌」出嚟；舉個簡單例子，想像家陣一隻程式語言要有陳述式嚟做「比較兩個數值」嘅運算－需要用到 `=`（等如）、`>`（大過）、`<`（細過）、`>=`（大過或者等如）... 等等嘅算子，查實呢啲算子冚唪唥都可以齋靠 `<` 就砌到嗮出嚟：
*假設家陣款語言經已
*#能夠理解到乜嘢係 `<`（細過；`lessThan`）同 `not`（邏輯非），
*#識得做 `if... then...` 噉嘅條件陳述式，同埋
*#處理到布林（真定假）嘅輸入輸出；
*`>=`（大過或者等如）可以定義做：
*:
```c
public static boolean greaterThanOrEqualTo(int a, int b) {
   return not(lessThan(a, b));
 }
```

*:如果 `a < b`，噉 `lessThan(a, b)` 會出 `1`（真），而 `return not(lessThan(a, b))` 會跟住令呢個子程序會出 `0`，而噉就定義到 `>=`－因為`a < b` 就表示「`a >= b`」係假。
*而 `=`（等如）就可以噉樣定義：
*:
```c
public static boolean equalTo(int a, int b) {
   if (greaterThanOrEqualTo(a, b))
     return greaterThanOrEqualTo(b, a);
   else
     return false;
 }
```

*:如果 `b = a`，`greaterThanOrEqualTo(a, b)`（上面定義咗）會出 `1`（真），而跟住 `greaterThanOrEqualTo(b, a)` 又會出 `1`，於是 `return greaterThanOrEqualTo(b, a)` 就會令個子程序會出 `1`，如果 `greaterThanOrEqualTo(a, b)` 或者 `greaterThanOrEqualTo(b, a)` 是但一個出 `0`（假），噉成個子程序就會出 `0`。
... 如此類推。
## 睇埋
*數學上嘅算子
## 參考資料
抽象句法樹

**抽象句法樹**（**abstract syntax tree**）係程式語言理論嘅分析當中成日用到嘅一種樹狀圖，用抽象化嘅方式嚟表達一段源碼。草泥马
聯盟

**聯盟**係一班人、組織或者主權國組成嘅合作團體，有共同嘅目標。
## 睇埋
*同盟
女性生殖系統

**女性生殖系統**即係指專屬女人嘅生殖器官同組織，主要用嚟為人類繁殖。佢分為內陰同外陰部分。內陰部分由子宮、卵巢、輸卵管等構成；外露部分即女性外陰部分，喺最為地道嘅粵語詞彙入便，叫做㞓或者屄。
邏輯非

**邏輯非**（）係一種邏輯連接詞，將手上嗰條命題 P 嘅真假值變成相反。P 嘅邏輯非可以寫作 \neg P、\mathord{\sim} P 等。而家假設 1 表示**真**而 0 表示**假**或者**偽**，噉
:\neg 1 = 0
:\neg 0 = 1
邏輯非呢個概念喺邏輯學上好重要，哲學同數學亦成日會用到，譬如概率論計唔同事件發生嘅機率嗰陣，就時常會用到邏輯非嘅概念。除此，用 1 代表真而 0 代表偽嘅表達方式喺電腦科學同編程上都好常見。

## 嗌法
參照英文啲嗌法：
*，
*，

邏輯非嘅概念，可以用多種邏輯符號同數學符號嚟表達：
*\lnot A：最常見嘅數學符號，英文會讀作 **not A**（）；
*A'：另一個常見表示方法；
*\sim A：部分舊文獻會用呢個符號；
*`NOT A`：常見於程式語言用嘅英文表示；
*\overline{A}

## 基礎概念

邏輯非係最基本嘅邏輯運作之一，表示「否定」某句命題。如果某個命題 A 係真確，噉 \neg A（**唔係 A**）就係**偽**；反之，如果 A 係偽，噉 \neg A 就為真，簡單講邏輯非係將命題嘅真值「反轉」。呢種運算只針對一個變量，是為**一元運算符**。

以下係邏輯非嘅真值表，表示對一個命題 A 作否定（¬A 或 NOT A）嘅結果：

舉例說明，設命題 A 為以下呢句說話：
:4 係單數。
噉 ¬A 就係：
:4 唔係單數。
A 係假嘅，因為 4 係雙數，而 ¬A 係真嘅。

排中律係邏輯學上一條重要定律，講緊是但搵一句命題 A，一係 A 為真，一係佢嘅邏輯非（A'）為真。**兩者同時為真**呢個情況係唔可能出現嘅，亦冇可能**兩者同時為偽**－排中律講嘅就係「**排**除兩者**中**間嘅可能性」噉嘅意思。

## 語言表達

邏輯非嘅概念用日常粵語表達，大致可以噉嚟想像：
*例一：  
*:命題 A：「今日係星期日。」  
*:¬A 係：「今日**唔**係星期日。」
*例二：
*:命題 A：「佢有交功課。」  
*:¬A 係：「佢**冇**交功課。」

不過，有關邏輯非點樣用自然語言（諸如粵語、英語等由人類社會中自然演變出嚟嘅語言）表達，查實引起過一定嘅爭議。譬如想像以下呢句嘢：
:命題 A：「現時嘅法國國王係光頭嘅。」  
假設呢句說話出自二十世紀。就噉睇，呢句說話好似可以輕易判定真偽，但二十世紀嘅法國放棄咗君主制好耐，並冇國王：如果思考者考慮晒所有光頭嘅人，**現時嘅法國國王**唔喺呢個集入便，因為**現時嘅法國國王**根本唔存在。但假如命題 A 係偽，噉當時邏輯學界秉持已久嘅排中律就出咗問題－喺排中律之下，話命題 A 係偽，噉佢嘅邏輯非就理應為真－而當時認為命題 A 嘅邏輯非係
:命題 A'：「現時嘅法國國王唔係光頭嘅。」（當時認為）
不過呢句說話一樣有問題，因為法國國王根本唔存在。由於好多重要嘅論證都係基於排中律，若果排中律呢條定律原來係唔正確嘅，就會連帶引致好多問題，於是呢場討論就引起咗學界關注。好多學者都有就呢條問題作出思考，例如英國哲學家羅素就曾經對呢條難題著墨，提議用指定描述嘅概念嚟解決。好似指定描述等嘅解法（簡單講）通常係探討自然語言中應該點樣正確表達邏輯非，主張邏輯非喺自然語言中嘅對應，並非只係加上**唔**一詞咁簡單。

## 睇埋
*與同或
*互斥
*非門
*對立正方形

## 註釋

## 引咗
李泓伸

**李泓伸**（Elton Lee）係星加坡音樂人，喺《非常歌手 V Singer》入面攞到總冠軍，因而獲得一啲新加坡樂迷嘅注意，而家簽約大石詞曲同海蝶音樂。

## 作品
### 2015年
* 《這樣好嗎》（新傳媒電視劇《錢來運轉》主題曲，李泓伸包辦曲詞主唱）

### 2019年
* 《不對稱的愛情》（新傳媒電視劇《攻星計》主題曲，劉嘉慧主唱，李泓伸作曲）
*《別投降》（新傳媒電視劇《攻星計》插曲，劉嘉慧、郭美美主唱，李泓伸作曲）
* 《天空的眼淚》（新傳媒電視劇《神奇之吻》主題曲，李泓伸主唱）
*《卡布基諾》（新傳媒電視劇《謝謝你出現在我的行程裡》插曲）

### 2021年
* 《反話》（新傳媒電視劇《操控》主題曲，沈志豪主唱，李泓伸作曲同和音）

## 獎項
* 2017年：SG:SW我寫我的歌比賽：最佳歌曲獎（《請你記得我》）

## 參考


## 出面網頁
*
條

**條**係臺灣用嘅一種長度單位，1條等同0.01毫米或者10微米，主要用喺測量紙張厚度同機床加工。
間諜教室

《**間諜教室**》（日文：）係竹町作嘅日本輕小說系列，由負責插畫。2020年1月開始出版，由KADOKAWA旗下嘅富士見Fantasia文庫發行。第32屆Fantasia大獎得獎作品。《呢本輕小說認真犀利！2021》文庫部門以及新作部門第2位。

呢本小說發行嗰陣嘅宣傳影片由梅原裕一郎、雨宮天、伊藤美來、東山奈央、悠木碧、上坂堇、佐倉綾音、楠木燈一共8位聲優聲演主角群，係首次輕小說宣傳影片有8位之多嘅聲優參與。第5卷出咗之後，水瀨祈加入。截至2020年7月，本系列累積銷量超過10萬本。

改編漫畫喺《月刊Comic Alive》2020年7月號開始連載，由擔任作畫。

## 出版書籍
### 輕小說

### 漫畫

## 參考

## 出面網頁
* 富士見Fantasia文庫特設網站
* YouTube宣傳影片
* 漫畫連載網站
*
渡邊圭祐

**渡邊圭祐**（；）係日本嘅男演員，宮城縣出身，Amuse旗下藝人。2018年喺《幪面超人時王》飾演主要角色「和治」（Woz），第一次拍電視劇。2019年喺周杰倫《說好不哭》MV入面做男主角。之後喺幾套電視劇入面做常規角色。

## 出面網頁
* 經紀公司個人資料頁面
咒術迴戰

《**咒術迴戰**》（日文：）係日本漫畫家芥見下下畫嘅漫畫作品，集英社出版，喺漫畫雜誌《週刊少年Jump》2018年第14號開始連載。同作者2017年出嘅漫畫作品《東京都立咒術高等專門學校》屬於同一個世界觀。直到2021年6月為止，單行本銷量超過5,000萬本（包括電子版）。改編電視動畫喺2020年10月至2021年3月期間播映，一共24集。改編自前傳嘅動畫電影《**劇場版 咒術迴戰 0**》就喺2021年12月24號上映。

## 出面網頁
* 《週刊少年Jump》官方網站
* 《MANGA Plus》官方網站
* 
* 電視動畫《咒術迴戰》官方網站
*
新本格魔法少女莉絲佳

《**新本格魔法少女莉絲佳**》（日文：）係日本作家西尾維新所創作嘅小說系列，2003年10月喺《Faust》Vol.1上面開始連載，於Vol.7（2008年）連載到第10話之後中斷連載。之後2019年喺《Mephisto》上面繼續返連載。2020年出版單行本第4卷，成套作品正式完結。

漫畫版由《別冊少年Magazine》2021年5月號開始連載，由繪本奈央負責畫。

## 出版書籍

## 參考

## 出面網頁
* 講談社官方網站
* 漫畫連載網站
服部樹咲

**服部樹咲**（；）係日本嘅女演員，愛知縣出身，Flamme旗下藝人。佢喺2020年上映嘅電影《午夜天鵝》入面做女主角，並且憑呢套電影贏到好幾個日本電影獎嘅新人獎。

## 出面網頁
* 經紀公司個人資料頁面
邊度係我屋企

《**邊度係我屋企**》（***Kde domov můj***）係捷克同佢前身捷克斯洛伐克嘅國歌，1918年開始用。
烏克蘭未亡

《**烏克蘭未亡**》（**Ще не вмерла Україна**）係烏克蘭國歌，1992年開始用。
茉莉花官吏傳

《**茉莉花官吏傳**》（日文：）係由日本作家所寫嘅輕小說系列，由Izumi負責畫插圖，由2017年7月起經KADOKAWA旗下嘅少女向文庫「B'Log文庫」出版。漫畫版由《月刊Princess》2018年9月號開始連載，由負責畫。直到2021年5月為止，系列累積銷量超過60萬本。

另外有出外傳小說《**喺十三歲生日，我做左皇后。**》（），同樣由Izumi負責畫插圖，由2018年10月起經B'Log文庫出版。由赤奏國嘅曉月同埋莉杏做主角。漫畫版由《月刊Princess》2020年4月號開始連載，由負責畫。

## 登場角色
### 主要角色
;
;
;
;
;

### 赤奏國
;
;

## 出版書籍

## 反應
直到2021年5月為止，系列累積銷量超過60萬本。

## 參考

## 出面網頁
* 特設網站
古老嘅你，自由嘅你

***'（***'）係瑞典事實上用緊嘅國歌。佢喺19世紀末開始流行，1938年開始被電台當國歌播，但係其實一直都冇立法，2000年曾經提出立法，結果政府話人民已經認定佢係國歌，立法係 ｢多餘｣。

## 詞

## 註

## 攷
愛情幻影

《**愛情幻影**》（）係由深月花香所創作嘅日本漫畫，喺少女漫畫雜誌《Petit comic》2015年1月號開始連載。2021年俾每日放送翻拍成深夜電視劇，桐山漣主演，女主角係小西櫻子，5月14號開始播。

## 出版書籍

## 電視劇
### 演員
* 長谷慧：桐山漣
* 平澤百百子：小西櫻子
* 木村雅江：佐藤惠
* 深見佑：久保田悠來
* 相樂淳平：細田佳央太
* 長谷啓美：松本若菜
* 平萬由子：堀田茜
* 長谷葵：多岐川裕美
* 原權太：村上弘明

## 參考

## 出面網頁
* 官方網站
* 電視劇官方網站
青梅竹馬絕對唔會輸嘅戀愛喜劇

《**青梅竹馬絕對唔會輸嘅戀愛喜劇**》（日文：，簡稱「」）是二丸修一寫嘅日本輕小說系列，由時雨羽衣負責畫插圖。2019年6月開始出版，由KADOKAWA旗下嘅電擊文庫發行。呢套作品喺《呢本輕小說認真犀利！2020》文庫部門入面排名第5，新作品入面排名第2。直到2021年4月為止，呢套系列嘅累積銷量超過100萬本。改編漫畫喺2019年11月27號開始賣嘅《月刊Comic Alive》2020年1月號開始連載，由井冬良負責畫。由動畫工房製作嘅改編電視動畫喺2021年4月14號首播。

## 出面網頁
* 電擊文庫特設網站
* 
* 漫畫《青梅竹馬絕對唔會輸嘅戀愛喜劇》連載網站
** 漫畫《隔籬屋四姊妹絕對會溫韾嘅日常》連載網站
* 電視動畫《青梅竹馬絕對唔會輸嘅戀愛喜劇》官方網站
* 【試閱】《青梅竹馬絕對不會輸的戀愛喜劇》青梅竹馬幫我向初戀對象復仇 - 巴哈姆特電玩資訊站
川島零士

**川島零士**（）係日本嘅男聲優，AIR AGENCY旗下藝人。

## 配音作品
### 電視動畫
;2021年
* 給不滅的你（**不死**）
* 影宅（**帕利克／利奇**）

### 有聲漫畫
* 夜櫻家大作戰（**朝野太陽**）
* 靈視少年（**佐竹與次郎**）

### 遊戲
* 刀劍亂舞（七星劍）

## 參考

## 出面網頁
* 經紀公司個人資料頁
緋紅結繫

《**緋紅結繫**》（**SCARLET NEXUS**）係萬代南夢宮娛樂將會喺2021年6月24號推出嘅動作角色扮演遊戲，遊戲平台係PlayStation 4、PlayStation 5、Xbox One、Xbox Series X/S以及Microsoft Windows（Steam）。電視動畫將會喺2021年7月1號首播。

## 登場角色
;
;
;
;
;
;
;
;
;
;
;
;
;
;

## 參考

## 出面網頁
* 官方網站
* 電視動畫官方網站

類:Xbox X/S遊戲
類:電腦遊戲
板垣李光人

**板垣李光人**（；）係日本嘅男演員，山梨縣出身，星塵傳播旗下藝人。喺2021年第一次主演電視劇《Colorful Love～無性別男孩熱戀中。～》。

## 出面網頁
* 經紀公司個人資料頁面
AMC院線

**AMC娛樂控股公司**（**AMC Entertainment Holdings, Inc.**，**A**merican **M**ulti-**C**inema嘅減筆，）係全球最大嘅連鎖院線，總部喺美國堪薩斯城附近嘅，1920年成立。

2012年5月，中國企業集團以7億美元收購AMC公司100%股權，然後推動公司上市。由2018年開始，萬達集團逐步退出AMC控股權，至2021年5月，萬達集團全部退出AMC董事會，淨係保留AMC少數股權。

2021年1月5號，AMC娛樂股價跌到歷史低位1.91美元；同年6月2號，AMC娛樂股價升到歷史高位72.62美元，五個月高低波幅達38倍，公司市值超過300億美元，超越標準普爾500指數入面一半成份股。

## 參考資料

## 出面網頁

* 
* 
* 
* 
* 
*
遊戲驛站

**遊戲驛站公司**（，）係一間跨國電視遊戲同娛樂軟件零售商，總部喺美國德薩斯州，1984年成立，喺美國、加拿大、澳洲、紐西蘭同歐洲經營以GameStop、同等等品牌運作嘅4,816間（2021年1月30號數字）零售店。

2021年1月29號，遊戲驛站股價升到歷史高位483美元。

## 睇埋
* 

## 出面網頁

* 
* 
* 
* 
*
油赤子

**油赤子**（，），係種日本傳説中嘅妖怪佢嘅形象係個舐油嘅孲𤘅子。

## 睇埋
*日本妖怪一覽
*傳說生物一覽
油燈怪

**油燈怪**（，），係種日本傳説中嘅妖怪，最早記載喺濱田隆一嘅《天草島民俗志》。

## 睇埋
*日本妖怪一覽
*傳說生物一覽
他不懂

《**他不懂**》係由代岳東同周振霆填詞，唐湘智作曲，張杰演唱嘅歌。呢隻歌收錄喺《愛，不解釋》專輯。

## 參考
垢嘗

**垢嘗**（，），係種日本傳説中嘅妖怪，佢專係舐食澡盆同浴缸上面嘅污糟嘢。

## 睇埋
*日本妖怪一覽
*傳說生物一覽
赤舌

**赤舌**（，），係隻日本傳説中嘅妖怪，出現喺江戶時代嘅妖怪繪卷。佢係隻有爪嘅野獸，有塊毛鬙鬙嘅面，佢擘大口入面有條大脷。 

## 睇埋
*日本妖怪一覽
*傳說生物一覽
鵺

**鵺**（，），係種日本傳説中嘅妖怪，有馬騮嘅樣、貍嘅身、虎嘅手手腳腳同蛇嘅尾。

## 睇埋
*日本妖怪一覽
*傳說生物一覽
土蜘蛛

**土蜘蛛**（，），係種日本傳説中嘅妖怪，性格兇殘，成日將啲見到嘅人用蜘蛛絲綁住，帶返山窿度食。

## 睇埋
*日本妖怪一覽
*傳說生物一覽
惡樓

**惡樓**（，），按日本傳説，係條住喺吉備國（而家嘅岡山縣）嘅大魚怪，會吞咗行近佢嘅船，既係妖怪，亦係邪神。

## 睇埋
*日本妖怪一覽
*傳說生物一覽
甘酒婆

**甘酒婆**（，），係種日本傳説中嘅妖怪，佢會喺深夜用細路仔嘅聲嚟到人哋屋企門口問甜酒，如果有人應佢，嗰個人第日就會病。

## 睇埋
*日本妖怪一覽
*傳說生物一覽
網剪

**網剪**（，），係種日本傳説中嘅妖怪，佢有尖嘴同大螯，每到夏天就會潛入人哋間睏覺房用大螯將蚊帳剪爛。

## 睇埋
*日本妖怪一覽
*傳說生物一覽
青行燈

**青行燈**（，），係種日本傳説中嘅妖怪，佢有黑色頭髮，頭上起角，牙黑鼆鼆，穿住白和服。有傳話喺百物語講完100個怪談之後，佢就會出現。

## 睇埋
*日本妖怪一覽
*傳說生物一覽
青鷺火

**青鷺火**（，），係指鷺嘅身體喺夜晚嗰陣發出青白色嘅光嘅神秘現象。

## 睇埋
*日本妖怪一覽
*傳說生物一覽
足長手長

**足長手長**（，），係日本傳説中嘅妖怪組合，由手長腳短嘅「手長人」同腳長手短的嘅「腳長人」組成。

## 睇埋
*日本妖怪一覽
*傳說生物一覽
小豆洗

**小豆洗**（，），係種日本傳説中嘅妖怪，會發出好似洗豆一樣嘅聲。

## 睇埋
*日本妖怪一覽
*傳說生物一覽
化鯨

**化鯨**（，），係隻日本傳説中嘅妖怪，聽聞係一隻巨型嘅鯨魚骨架。

## 睇埋
*日本妖怪一覽
*傳說生物一覽
化貓

**化貓**（，），係種日本傳説中嘅妖怪，外形係貓，但係可以好似人噉行行企企。

## 睇埋
*日本妖怪一覽
*傳說生物一覽
波山

**波山**（，），係種日本傳説中嘅妖怪，外形係有紅色羽毛嘅雀，佢個嘴可以噴紅火。

## 睇埋
*日本妖怪一覽
*傳說生物一覽
暮露暮露團

**暮露暮露團**（，），係種日本傳説中嘅妖怪，佢係一個爛咗嘅，喺夜晩有咗生命。佢升到空中，將佢個主人揼落床，然後開始纏住睏緊覺嘅人嘅頭同頸，跟住箍死佢。

## 睇埋
*日本妖怪一覽
*傳說生物一覽
百百目鬼

**百百目鬼**（，），係種日本傳説中嘅妖怪，外形為手臂上有無數隻眼嘅女人。

## 睇埋
*日本妖怪一覽
*傳說生物一覽
河口廣話

**河口廣話**係喺雲南紅河州河口縣笪埞嘅粵語，舊時着分爲欽廉片，同時受有廣府片影響都幾大。

## 音系

### 聲母

### 韻母

#### 元音

# 音韻系統中[ɐ]都帶韻尾，嘸獨立成韻，所以攞「測」[-ɐk̚]字作例。
# 罕有，僅衹「思、師」啲少部分字。
# 好多字元音兼讀得「i」（包括「in」「it」等）；有啲字衹讀「i」類。

#### 韻母表

# 下陰入陣時元音較長。
# 有過渡音[-ɵ-]，即係似[-iɵu]。

### 聲調

# 部分陽上字歸落陰去，似「似、社」。
# 啲字、讀得陽去嘅，着歸落陽平調；似「近、是、厚、父、共、陣、助、大」。

## 考
飢餓積

**飢餓積**（**Hungry Jack's**）係漢堡王喺澳洲嘅連鎖餐廳品牌，由澳洲商人Jack Cowin名下嘅Competitive Foods Australia全資擁有。飢餓積擁有漢堡王/飢餓積餐廳品牌喺澳洲嘅特許經營權，亦會再授權畀其他澳洲本地嘅營運者，對佢哋亦有品質控制嘅工作。而家飢餓積有超過400個據點。

漢堡王去到澳洲變成飢餓積嘅原因，係因為當Jack Cowin引進漢堡王登陸澳洲嘅時候，發現漢堡王（Burger King）嘅商標已經被阿德萊德一間外賣店註冊咗。而飢餓積喺澳洲嘅第一間餐廳，就喺1971年4月18號喺珀斯設立，之後佢哋喺10年內，喺三個州開設咗26間分店。喺1981年10月，佢哋喺雪梨商貿區利物浦街（Liverpool Street）同佐治街（George Street）開設佢哋喺新南威爾斯州嘅第一間分店。喺1986年，佢哋收購咗11間Wendy's嘅分店，冇幾耐亦改名做飢餓積。

## 參考


## 出面網頁
*
細田佳央太

**細田佳央太**（；）係日本嘅男演員，東京都出身。佢係Amuse旗下嘅藝人。2019年，細田佳央太喺超過1,000人嘅試鏡會入面脫穎而出，攞到主演電影《町田君的世界》嘅機會，第一次主演電影。

## 參考

## 出面網頁
* 經紀公司個人資料頁面
九龍大眾浪漫

《**九龍大眾浪漫**》（日文：、九龍泛型浪漫，Kowloon Generic Romance）係日本漫畫家眉月啍所畫嘅戀愛漫畫，喺《週刊Young Jump》2019年第49號開始連載，以香港九龍城寨為主題，講述住喺當地嘅人嘅生活。呢套漫畫係眉月啍《愛在雨過天晴時》完咗之後嘅新作品。

眉月喺訪問話佢好鍾意九龍城寨呢個主題，佢喺中學時期玩過嘅《九龍風水傳》（）係佢第一次認識九龍城寨。佢喺5年前仍然連載緊《愛在雨過天晴時》嗰陣，已經打算畫一套以九龍城寨為主題嘅作品。

《這本漫畫認真犀利！2021》男生篇第3位。

## 出版書籍

## 參考

## 出面網站
* 官方網站
Sainte-Colombe-la-Commanderie

**Sainte-Colombe-la-Commanderie**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 攷
*INSEE

## 拎

* Gazetteer Entry
星 • 料理

《**星 • 料理**》（LNX x Hawker）係新加坡新傳媒私人有限公司製作，以李南星為主題同主持嘅飲食節目，喺新傳媒8頻道播出。

喺呢個節目入面，李南星會展現佢嘅私房秘方，同新加坡本地小販美食融合，創造出新穎嘅美食菜式 。李南星亦會游走新加坡唔同嘅小販美食中心，同攤販師們分享料理心得，切磋廚藝。佢仲會將唔同區域、不同口味嘅烹調方式甚至係既定賣相串聯融合。

節目本來喺2020年準備製作，但因為武漢肺炎嘅疫情而有所延遲。

## 參考
Saussay-la-Campagne

**Saussay-la-Campagne**係法國嘅一個市鎮，位置喺厄爾。

## 睇埋
*法國嘅市鎮一覽
*厄爾嘅市鎮一覽

## 參考資料
*INSEE

## 拎

* Gazetteer Entry
輝都諧宜

**輝都諧宜**，法文**Val-de-Reuil**，係法國市鎮，喺厄爾。

## 睇埋
*法國嘅市鎮一覽
*厄爾嘅市鎮一覽

## 攷
*INSEE

## 出面

* Gazetteer Entry
教會關懷貧窮網絡

**教會關懷貧窮網絡**（，縮寫**HKCNP**）係香港一個基督教社會服務慈善機構，建立一個全港性嘅扶貧同資訊網絡，目的係匯聚社會每個界別，包括基督教嘅堂會同宗派、前線機構、學校、企業等，服侍關懷香港嘅貧困人士或家庭。

## 背景
喺2000年代，香港面對逐漸惡化嘅失業情況，自殺同家庭暴力數量增加，社會悲觀情緒蔓延，因此喺2002年4月創立「教會關注失業行動」向教會同社會人士籌募經費，創造超逾一千個創業同就業嘅職位，並成立教會關注失業行動支援熱線，為失業人士提供情緒支援同擇業輔導。同時亦支持多間基督教機構，展開唔同形式嘅失業支援計劃，以幫助每區低下階層嘅失業人士搵工。

到咗2005年初，香港嘅失業情況開始有改善，但係貧富懸殊嘅差距就愈嚟愈嚴重，為咗推動教會關注貧窮問題，2005年1月舉行一個關注香港社會問題同貧窮家庭嘅教牧同工研討會同記者招待會，呼籲教會作出「跨代脫貧」教會關懷行動，開放教會場地畀貧窮家庭嘅兒童，為兒童提供免費功課輔導、免費社交活動、夥伴同行計劃等，都得到社會各界嘅大力支持響應。2006年4月「教會關注失業行動」正式定名做「教會關懷貧窮網絡」。

## 使命
透過香港每間堂會、前線福音機構、每個界別嘅信徒成為網絡，建立伙伴關係，成為一個平台：為貧窮人士進行倡議同教育活動；並以禱告同經濟支援前線嘅機構、堂會、基督徒群體扶貧、脫貧同牧養貧困人士嘅行動。集合各界嘅經驗、專業知識同資源，以兼具知識、關懷、值得信賴嘅服務模式，促進同支持有心志服務貧困人士嘅教會、基督教機構、學校、企業、政府部門之間嘅合作，令到佢哋形成社區網絡，接觸更多有需要嘅群體，更有效履行職責同使命，共同改善貧困人士嘅身心靈全人福祉，並以消減香港跨代貧窮問題為長遠目標。

## 愛心行動
連結教會同前線機構或企業合作，提供食物、物資、服務支援等，共同合作服侍每個地區嘅基層人士，並令到佢哋能夠以呢啲服務做起點，長遠以服務、照顧或探訪等方式關懷同服侍貧窮家庭。

## 出面網頁
*
*
*

## 參考
道德兩難

**道德兩難**（英文：**moral dilemma**），又或者叫**倫理兩難**（**ethical dilemma**），係指倫理學同道德心理學等領域上成日討論嘅一啲情境，涉及一個人要做一啲決策，但無論佢揀邊一個都好，都會犯某啲道德上嘅規範。

舉個簡單例子說明，想像以下噉嘅情況：主角見到有架火車喺度全速衝緊向 5 個人嗰度，會撞死佢哋；不過，主角有能力令架火車轉去第條路軌嗰度，噉做會救到嗰 5 個人，但喺另外一條路軌上面又咁啱得咁橋有個人喺度，所以火車轉向嘅話，嗰個人會俾火車撞死；因為時間限制等嘅原因，主角淨係得兩個選擇－
#睇住嗰 5 個人死（犯咗「要幫助有需要嘅人」呢條道德規範），或者
#郁手令架火車轉向（犯咗「唔好做啲會傷害其他人嘅行動」呢條道德規範），
喺個故仔入面，無論主角點揀，佢都會犯咗某啲道德規範，所以算係「陷入兩難」。

## 攷
動態模擬

**動態模擬**（英文：**dynamic simulation**）係指用電腦程式嚟模擬一個動態系統（會隨時間演變嘅系統）。
## 虛擬碼
動態模擬基本上可以想像成以下噉嘅虛擬碼：
  初始化（講明個模型有乜變數，想像其中一個變數叫「y」）；
  設 t（時間）= 0；
  While t 未到某個值，
    按個理論嘅數學模型，計吓個現象跟住會變成點（y = f(t)）；f 係一個函數。
    顯示出個現象變成咗點嘅樣；
    t 上升 1；
呢個過程會俾研究者視覺化噉睇到「如果嗰個數學模型成立，噉會見到啲乜嘢現象」呢一樣資訊。
## 睇埋
*電腦模擬
## 攷
離散事件模擬

**離散事件模擬**（**discrete event simulation**，**DES**）係電腦模擬嘅一種，指將模擬緊嗰個系統想像成喺離散時間（t_1, t_2, t_3, ...）當中存在嘅一連串事件；每件事件都會喺某個時間點發生，並且引起個系統嘅狀態 s 變化（某啲變數嘅數值變），而且呢啲模型通常都假設咗個系統喺事件之間嘅時間內唔會起乜嘢變化。

大自然當中嘅系統好少可會話「冇事件發生就企喺度唔郁」，不過離散事件模擬喺工程學同商學就頗為常用－呢啲領域成日會接觸一啲人造嘅系統，例如係用離散事件模擬一間銀行嘅變化，當中會影響間銀行嘅狀態嘅事件包括「客人 \text{A} 出現」同「客人 \text{B} 出現」呀噉。
## 註釋

## 攷
多重規模模型

**多重規模模型**（**multiscale modeling**）喺電腦模擬上係指一個模型會同時模擬多過一個層面嘅現象。

如果話一個模型有「多層」，即係例如每層都會有一柞變數，而每層嘅變數都會係由下層嗰啲變數結合而成，熱力學例子：一嚿物體嘅溫度（高層變數）取決於嚿嘢內部嘅粒子嘅郁動（下層啲個體嘅變數）；進化論例子：一個物種絕種嘅機會率（高層變數）取決於個物種啲個體嘅繁殖能力（下層啲個體嘅變數）；經濟學例子：一間公司整體生產咗幾多件產品（高層變數）取決於個別員工嘅工作表現（下層啲個體嘅變數）。一個多重規模模型會同時考慮多過一個層面嘅現象，而且會用一個層面嗰啲變數出嘅數值（例：嚿物體啲粒子嘅平均速度、個物種啲個體平均每個生咗幾多後代、間公司嘅員工平均每人生產咗幾多件產品...）嚟做另外一啲層面嘅模擬嘅參數。

## 攷
食鏽末世錄

《**食鏽末世錄**》（日文：）係瘤久保慎司作嘅日本輕小說，由赤岸K負責畫插圖，mocha負責畫世界觀插圖。2018年3月起由KADOKAWA旗下嘅電撃文庫發行文庫版。

呢套作品係第24屆（2017年）電擊小說大獎銀獎得獎作品，在《呢本輕小說認真犀利！2019》入面排第1，店員最愛輕小說大獎2019嘅文庫部門入面排第3。直到2019年1月為止，成個系列累積銷量超過咗10萬本。

2021年3月6日，宣佈將會電視動畫化。

## 登場人物
;
;
;
;

## 出版書籍
### 輕小說

### 漫畫

## 參考

## 出面網站
* 電撃文庫官方網站
* 電視動畫官方網站
* 
* 台灣角川官方網站
* 【試閱】《食鏽末世錄》蕈菇守護者的驚心動魄末日求生記 - 巴哈姆特電玩資訊站
獨裁者博弈

**獨裁者博弈**（粵拼：）係博弈論上提到嘅一種「博弈」，屬於非對稱型。簡單講，其中一位博弈者會扮演「獨裁者」嘅角色，單方面噉決定一筆錢要點樣分。佢有權自己一個擸晒所有錢，等另外嗰一位博弈者乜錢都分唔到。除此之外，獨裁者博弈仲有一種變種，叫**信任博弈**。

## 嗌法
**獨裁者博弈**：
*
*普拼：

**信任博弈**：
*
*普拼：

## 基本概論
### 佈局

獨裁者博弈個佈局同最後通牒博弈好相似，有時畀人當係最後通牒博弈嘅一個變種。

獨裁者博弈玩法如下：
*對局有兩位博弈者，其中一位扮演「獨裁者」嘅角色。
*研究者畀「獨裁者」得到一筆錢（例如 100 文），佢要做決策，將筆錢分做兩份，其中一份佢收，而另外一份就會由另外嗰一位博弈收到。
*「獨裁者」有權選擇自己一個攞晒所有錢，等另外嗰位博弈者一文都攞唔到。
*由頭到尾，「獨裁者」以外嘅博弈者冇權做任何嘅決定。
順帶一提，由於「獨裁者」以外嘅博弈者冇權做決定，而叫得「博弈」嘅理應係大家都有權做決定嘅，所以有學者主張，獨裁者博弈嚴格嚟講唔可以算係「博弈」嘅一種。

### 發現

原則上，如果扮演「獨裁者」嗰位博弈者係廿世紀經濟學同博弈論心目中嘅「完美理性決策者」，佢會完美噉做出對自己最有利嘅決定——即係話佢會諗都唔諗就決定要獨吞所有錢。現實嘅實驗發現，「獨裁者決定攞晒所有錢」的確係一個常見嘅情況，但係依然有相當數量嘅受試者會選擇 50:50 噉分錢。

行為經濟學上嘅概念被指可以解釋到呢種現象，例子可以睇吓不公平厭惡同溫情效應嘅概念。

## 信任博弈

**信任博弈**，又或者叫**信賴博弈**，係獨裁者博弈嘅一款變種，特點大家都有得做決定，唔似得獨裁者博弈噉淨係得其中一方有權做決定。

喺古典嗰款信任博弈當中，會有兩位博弈者參與，佢哋當中有一位要扮演**送錢方**（sender），而另一位就要扮演**收錢方**（receiver），玩法係噉嘅：
#佢哋兩個人會收到一筆錢，例如係 1,000 文港紙咁多。
#送錢方行先，佢可以揀「要將幾多嘅錢送去畀收錢方」。
#送錢方傳咗嗰筆錢（T），跟住落嚟會變成三倍，例如送錢方傳咗 500 文（T = 500），嗰筆錢跟住會變成 1,500 文。
#收錢方收到筆錢就到佢行，佢會知道送錢方做咗乜嘢決定，而佢要決定將佢得到嗰筆錢入面幾多嘅（Y）**傳返去**畀送錢方，收錢方有權自己擸晒成筆錢（Y = 0）。

喺經濟學同相關領域嗰道，呢種實驗被指可以用嚟研究信任。個諗頭係噉嘅：T 反映緊送錢方**幾信賴對方**，而 Y 就反映收錢方**幾值得信賴**—— T 數值越大，就越表示送錢方肯冒風險信對方，而 Y 數值越大就越反映收錢方唔會利用送錢方嘅信任。假如送錢方係完全「理性」冇任何信任可言（會假定對方只在意私利，假定咗 Y 會係 0）嘅，佢會選擇唔傳任何嘅錢（T = 0），但事實並唔係噉。

## 相關
*監犯困境
*公共財博弈
*神經經濟學
*心理病態
## 註釋

## 引咗
本文引用咗以下呢啲學術文獻或者網頁：
掂啊！光源氏

《**掂啊！光源氏**》（日文：）係日本漫畫家est em所畫嘅漫畫，喺《FEEL YOUNG》2015年12月號至2021年5月號連載。2020年俾日本放送協會（NHK）翻拍成電視劇，千葉雄大主演，4月至5月播映；續集會喺2021年6月7號首播。

## 出版書籍

## 參考

## 出面網站
* 官方網站
* 電視劇官方網站
二分之一夫婦

《**二分之一夫婦**》（日文：）係由所寫嘅小說，以及由日本漫畫家黒澤明世以小說為原著所畫嘅漫畫。小說2018年1月15號至4月20號期間喺小說投稿網站「Everystar」上面刊載。漫畫以小說為原著，由2019年2月27號開始喺祥傳社旗下漫畫網站「Manga Box」上面連載。

2021年，漫畫版俾東京電視台翻拍成深夜電視劇，由比嘉愛未主演，6月2日24點40分首播，逢星期三晚（星期四凌晨）播映。

## 出版書籍

## 參考

## 出面網站
* 小說官方網站
* 漫畫官方網站
* 電視劇官方網站
Promise Cinderella

《**Promise Cinderella**》（日文：）係日本漫畫家畫嘅戀愛漫畫，原本係佢由2017年11月開始貼喺個人Twitter上面嘅漫畫，之後由2018年1月8號起喺小學館旗下嘅漫畫應用程式「Manga One」上面連載，隔個禮拜一更新。2021年俾TBS電視台翻拍成火十時段電視劇，由二階堂富美主演，7月首播，逢星期二晚10點播映。

## 出版書籍

## 電視劇
### 演員一覽
* 桂木早梅：二階堂富美
* 片岡壹成：真榮田鄉敦
* 片岡成吾：岩田剛典
* 菊乃：松井玲奈
* 黑瀨洸也：金子信昭

## 參考

## 出面網站
* 漫畫連載網站
* 電視劇官方網站
血之轍

《**血之轍**》（日文：）係日本漫畫家押見修造所畫嘅漫畫，喺《Big Comic Superior》2017年第6號開始連載。直到2021年1月為止，累積發行量（包括電子版）超過咗125萬本。

## 出版書籍

## 參考

## 出面網頁
* 官方網站
SAKAMOTO DAYS

《**SAKAMOTO DAYS**》，中譯《**坂本日常**》，係日本漫畫家鈴木祐斗畫嘅少年漫畫，由《週刊少年Jump》2020年第51號（11月21號發售）開始連載。臺灣《寶島少年》由2021年第25號（5月24號發售）開始連載呢套漫畫。

## 出版書籍

## 參考

## 出面網頁
* 官方網站
盧倩儀

**盧倩儀**（，），係香港女模特兒同演員，2017年出道，拍過唔少廣告，2019年開始亦有客串電影演出。

## 簡歷
盧倩儀大學讀香港城市大學商業智能。佢讀大學嗰陣畀模特兒公司發掘而入行，雖然佢身高得156厘米，唔係傳統模特兒嘅身高，但依然受廣告商歡迎。佢2018到2019年亦喺ViuTV節目《晚吹─Close噏》入面做「啤酒妹」。

## 演出
### 電視節目（ViuTV）
*2018-2019年：《晚吹─Close噏》「啤酒妹」

### 電視節目（無綫電視）
*2020年：《安樂蝸》第493集嘉賓

### 電影
*2019年：《催眠·裁決》 飾 老師
*2020年：《我的筍盤男友》 飾 基金經理

### MV
*馮允謙 - Freakin' Nightmare 

## 出面網頁
*
林夢

**林夢**（，），本名**吉田夢**，係日本女模特兒，北海道富良野市人，2017年底出道，憑做賽車女郎逐漸累積知名度，2020年再憑演出Netflix真人騷《雙層公寓》而出名，2021年5月推出寫真集《夢見初心》。

## 出面網頁

*
*
*
文毅施

**文毅施**（，），係前香港女子佩劍運動員，宜家係註冊物理治療師。

## 簡歷
文毅施喺2017年10月加入香港劍擊代表隊，2019年10月喺曼谷出戰亞洲U23劍擊錦標賽攞到銅牌，之後因傷退役。

文毅施2019年開始喺香港理工大學讀物理治療，畢業後做咗註冊物理治療師。

文毅施2024年到2025年參加ViuTV真人騷節目《足球女將》踢女子足球，司職守門員。

## 演出
### 電視節目（ViuTV）
*2025年：《足球女將》參加者

## 出面網頁
*
居鑾

**居鑾**（），係馬來西亞柔佛州中部嘅一個市鎮，亦係居鑾縣縣府。「居鑾」喺馬來語嘅原意係蝙蝠（keluang），因此亦被稱為「蝙蝠城」。居鑾市位於柔佛州中心地帶，座落喺南峇山腳下，市中心有一條明吉摩河，故有「南山鑾水」之稱。

1969年12月10號居鑾遭大水災嚴重破壞，市內多數地區被淹，災情損失嚴重。

## 參考
東京03

**東京03**，簡稱**03**，係日本嘅搞笑藝人三人組，成員包括飯塚悟志、豐本明長同埋角田晃廣。佢哋係短劇之王2009王者。

## 出面網頁
* 經紀公司官方網站
我很困，可是我睡不着

《**我很困，可是我睡不着**》係由李莎旻子填詞、作曲同演唱，鄭楠編曲嘅歌。呢隻歌喺2020年7月27號由以單曲形式發行。

## 簡介
呢隻歌亦收錄喺細碟《李莎旻子的日記本Ⅱ之零號戀人》入面。

## 參考

## 出面網頁
*李莎旻子《我很困，可是我睡不着》官方影片
祥傳社

**祥傳社**（日文：）係日本嘅出版社，隸屬於一橋集團旗下。1970年11月5日創立。

## 出面網頁
* 官方網站
豐田HiAce

**豐田HiAce**（）（又名豐田海獅）係日本豐田汽車公司製造嘅客貨車同埋輕型貨車，1967年面世，而家出到第五代（日本本土）、第六代（出口版）。

## 出面網頁
*豐田HiAce
*豐田HiAce

類:豐田車款
腹有詩書：全港小學校際中國語文常識問答比賽 (2020-2021學年)

**腹有詩書：全港小學校際中國語文常識問答比賽**係由灼見名家傳媒主辦，語文教育及研究常務委員會贊助嘅小學校際問答比賽，目的係鼓勵香港嘅小學生增加中文閱讀，提升佢哋對學習中國語文同中華文化嘅興趣。

## 參賽資格
喺2020/21學年喺香港教育局註冊嘅小學讀緊四年級至六年級嘅學生。每隊由10位學生組成，每個環節每隊派出3位學生做正選出賽，其他隊員喺必答題擔任智囊團。

## 賽制
賽事採用淘汰制方式進行。

;第一回合
第一回合初賽共有54隊參加，分為18組進行18場比賽，每場三隊角逐，每場最高分嗰一隊晉級第二回合。

;第二回合
第二回比賽共有18隊參加，分為六組，進行六場比賽，每場三隊角逐，每場最高分嗰一隊晉級準決賽。

;準決賽
六隊分為三組，每組兩隊，分別進行三場準決賽，每場最高分嗰一隊晉級決賽。

;總決賽
三隊決賽隊伍進行比賽，決定出冠軍、亞軍同季軍。

## 比賽方式
比賽分為必答題同搶答題兩個環節，每隊有底分100分。比賽以粵語進行，學生應該用粵語作答，不過用普通話作答都可以接受。

;必答題
每隊作答10條問題，10秒之內唔答當棄權，答啱加20分，答錯或棄權唔扣分，其他隊伍冇得補答。喺必答題環節，答啱全部題目額外加30分。如果唔識答每隊有兩次機會可以問智囊團，隊長決定用唔用智囊團嘅答案。

;搶答題
參賽隊伍需要撳搶答器，要等主持人叫咗隊名先至可以作答，5秒之內唔答當棄權。答啱加30分，答錯或棄權扣20分。若果首先搶答嗰隊答錯或棄權，其他隊伍可以補答，答啱加20分，補答答錯或棄權扣10分。

## 得獎學校
*冠軍：英華小學
*亞軍：拔萃女小學
*季軍：吳氏宗親總會泰伯紀念學校

## 睇埋
*華萃薪傳：全港小學中國歷史文化常識問答比賽

## 出面網頁
*腹有詩書──全港小學校際中國語文常識問答比賽（2020-2021學年）
*腹有詩書:小學中文問答比賽(準決賽) - myTV SUPER
*腹有詩書:小學中文問答比賽(總決賽)- myTV SUPER
藍箱

《**藍箱**》（日文：）係日本漫畫家三浦糀畫嘅戀愛漫畫，由《週刊少年Jump》2021年第19號（4月12號發售）開始連載。

## 參考

## 出面網頁
* 官方網站
* 漫畫連載網站
我們 (陳奕迅單曲)

《**我們**》係由葛大為填詞，陳建騏作曲、編曲同監製，陳奕迅演唱。呢隻歌係電影《後來的我們》嘅主題曲。隻歌喺2018年4月10號以單曲形式發行。

## 參考
豐田LiteAce

**豐田LiteAce**（）係日本豐田汽車公司製造嘅客貨車同埋輕型貨車，1970年面世，1992年改成同廠TownAce嘅姊妹車，2007年結束自家生產，總共出咗五代。2008至2020年銷售嘅豐田LiteAce，係貼咗豐田牌頭、喺印尼生產嘅大發Gran Max，之後LiteAce呢個型號名俾TownAce完全取代。

類:客貨車
類:豐田車款
中島美雪

**中島美雪**（；；）係日本女唱作人、廣播主持人。

## 獎同榮譽
### NHK紅白歌合戰

;個人出戰經歷


年份/屆數出場次數曲目出演次序對戰歌手備註
2002年（第53回）初地上之星23/27谷村新司
2014年（第65回）2小麥歌22/23美輪明宏紅組壓軸前


### 日本唱片大獎

### 日本金唱片大獎

### 政府榮譽
*2006年，獲頒「第56回藝術選獎 文部科學大臣賞」。
*2009年11月3號，獲頒「紫綬褒章」。

## 參考

## 出面網頁
* 
* 中島美雪喺上嘅資料
* 
*
邱振哲

**邱振哲**（；；），係臺灣男歌手。

## 經歷
2008年，曲參加選騷節目超級星光大道，攞到33強。2009年，參加深圳衛視歌唱選騷節目超級巨聲。之後，邱振哲繼續佢做咗五年嘅街頭藝人，去到2014年1月參加中國中央電視台綜藝頻道CCTV-3原創音樂真人騷節目中國好歌曲比賽，盲選時唱咗佢自己嘅原創歌《我不需要》，最終攞到周華健組八強。2017年2月16號，佢出咗《太陽》專輯。

## 音樂作品
### 細碟

### 大碟

### 單曲

## 參考

## 出面網頁
*
*
*
*
日產Caravan

**日產Caravan**（），出口版叫**日產Urvan**（），係日本日產汽車公司製造嘅客貨車同埋輕型貨車，1973年面世，而家出到第五代（NV350）。

## 第一代E20型（1973年 - 1980年）
1973年2月開始發表，1980年7月停產。

File:Nissan Caravan E20 001.jpg|第一代Caravan車頭
File:Nissan Caravan E20 004.JPG|第一代Caravan車尾


## 第二代E23型（1980年 - 1986年）
1980年8月，發表第二代改良版Caravan同埋第三代兄弟車Homy。

File:Nissan_Caravan_1980.jpg|第二代Caravan前期型
File:Nissan_Caravan_E23,Japan.jpg|第二代Caravan後期型


## 第三代E24型（1986年 - 2001年）
1986年9月推出改款車型，車型代號係E24。1987年10月開始推出4WD版本，呢款車使用油渣引擎。1995年8月，佢作為第二代五十鈴Fargo嘅OEM車種響日本發表。

File:First gen caravan.jpg|第三代Caravan前期型
File:Nissan Caravan E24 003.JPG|第三代Caravan短陣後期型
File:Nissan Caravan E24 002.JPG|第三代Caravan高頂超長陣
File:1992 Nissan Caravan Limousine EXC 2.7DT-i 4WD, front left.jpg|第三代Caravan Limousine EXC
File:Nissan CARAVAN VAN LONG DX (E24) front.jpg|第三代E24型 Caravan Wagon
File:NannyVan20060727-DSCN4031.jpg|Urvan學校私家小巴


## 第四代E25型（2001年 - 2012年）
2001年4月26號開始發表嘅第四代車喺5月14號發售，配列咗KA20DE / KA24DE兩種唔同規格嘅電油引擎版本、同埋ZD30DD油渣引擎車款。OEM版本係2001年5月22號發表嘅第一代五十鈴Como（いすゞ・コモ）。2003年10月2號，石油氣版本嘅**CNG**車款開始發售。2004年8月20號，改用ZD30DDTi油渣引擎，車身添加雙趟門設定。

2005年12月26號改版嘅車身長多咗五毫米，四前速自動波追加至五前速；全部版本係115種，所有車款共124種。2007年8月31號，開始發售QR25DE電油引擎版本。之後推出嘅特別仕樣車「**Caravan Coach Silkroad** 」（キャラバンコーチシルクロード）係改用電鍍鬼面罩嘅設計，2010年8月停產。

2010年1月15號開始發售嘅特別仕樣車「**DX V-Limited**」，主要係採用車身內籠翻新嘅設計。2010年8月30號，標準版車款追加QR20DE嘅電油引擎版本。2010年12月24號，開始推出升級版本車款「**DX V-Limited II**」。

File:NISSAN CARAVAN logo.svg|第四代Caravan商標
File:Tvkcaravan.jpg|第四代Caravan（神奈川電視台）
File:DHL - Deutsche Post in Tokio.jpg|第四代Caravan（DHL物流車）
File:Meitetsugolden.jpg|第四代Caravan（名鉄航空）
File:Nissan Caravan E25 001.JPG|第四代Caravan前期型
File:CARAVAN.JPG|第四代Caravan車尾廂
File:E25interior.jpg|駕駛室一覽（左）
File:2009 NISSAN CARAVAN interior.jpg|駕駛室一覽（右）
File:NISSAN CARAVAN.jpg|第四代Caravan低頂客貨車後期型
File:MPD-kogatagosou.jpg|第四代Caravan高頂超長陣（日本警視廳用車）
File:CaravanE25GX.jpg|第四代Caravan後期型車頭
File:CaravanE25GXrear.jpg|第四代Caravan後期型車尾
File:Nissan CARAVAN (E25 & E26) rear.JPG|第四代Caravan後期型（Half Panel Van）
File:2005 NISSAN CARAVAN.jpg|第四代Caravan Silkroad
File:2005 NISSAN CARAVAN High Roof.jpg|日本版高頂超長陣Caravan車頭
File:2005 NISSAN CARAVAN High Roof rear.jpg|日本版高頂超長陣Caravan車尾
File:13-08-09-hongkong-by-RalfR-052.jpg|香港版Urvan（標準頂超長陣）
File:PR843(Hong_Kong_Cable_News) 18-07-2020.jpg|香港版Urvan（有線新聞台）
File:HK Mid-levels 干德道 62 Conduit Road delivery van 恆隆白洋社 Clean Living Jan-2011.jpg|香港版Urvan（恆隆白洋社）


## 第五代E26型（2012年 - ）

2012年6月15號開始響日本開始發表第五代車，車名叫做**NV350 Caravan**（NV350キャラバン），輸出版本車名係**NV350 Urvan**（NV350アーヴァン）。呢款車推出嘅高頂超長陣款式，主要係車身加闊嘅設計。2012年7月10號，第二代Como發表。

File:Nissan NV350 Caravan 503.JPG|第五代NV350 Caravan車頭
File:Nishitetsu bus Knowroute04.jpg|第五代NV350 Caravan高頂超長陣（西日本鉄道株式会社）
File:Nissan Caravan (E26), right-front, 2022.jpg|第五代NV350 Caravan（2021年）


## 主要規格
### 日本本土版

### 輸出版本

## 睇埋
*日產Homy
*日產NV350 Caravan / Urvan
*五十鈴Fargo
*五十鈴Como

## 參考

## 出面網頁

*日產Caravan
*Nissan Caravan / Urvan
*日産・キャラバン - コンテンツマップ - 2005年12月～2007年8月まで掲載 
*日産・キャラバン - Webカタログ トップ 
*日產URVAN VAN王 Catalog - 日產香港
*NISSAN URVAN E25 - Spainsh
*日產NV350 URVAN 價目表 - 日產香港
愛情的盡頭

**愛情的盡頭**（）係台灣樂團伍佰&China Blue喺1996年6月26號出嘅唱碟。

## 簡介
呢張專輯銷量突破五十萬張。呢隻碟入面嘅《挪威的森林》亦係伍佰&China Blue最令人熟悉嘅歌，而《Last Dance》喺2019年就被揀做電視劇《想見你》嘅插曲，同專輯出嘅時間差24年，上咗KKBOX風雲榜2020華語單曲週榜前三名。

## 曲目

## 得獎
;中華音樂人交流協會

;1996年全球華語音樂榜中榜

## 參考
無畏艦

**無畏艦**（**Dreadnought**）係種20世紀頭常見嘅軍艦類型，頭一隻係英國皇家海軍1906年服役嘅無畏號，全面裝配大口徑火砲，用蒸氣渦輪推動，係嗰時最先進嘅軍艦，之後有類似設計嘅都叫做無畏艦。
Leave (專輯)

《**Leave**》係星加坡歌手孫燕姿出嘅第四張專輯。喺2002年5月21號由台灣華納音樂發行。

## 簡介
呢隻碟喺預購階段，喺台灣就已經喺一個禮拜賣出6萬張嘅紀錄，出碟首日銷量就突破咗15萬張。

呢隻碟特別收錄咗中英兩個版本嘅《一起走到》（We Will Get There），呢隻歌亦係2002年星加坡國慶慶典「歌唱新加坡」（Sing Singapore）嘅主題曲。

## 曲目

## 獎
*2002年：IFPI香港 IFPI香港唱片銷量大獎 年度十大華語專輯銷售榜

## 參考

## 出面網頁
* 孫燕姿專輯，台灣華納音樂
槳帆船

**槳帆船**（**galley**）係最早期嘅大型帆船，公元前1000年已經喺地中海出現，要靠人力扒槳去推動，亦係古代地中海海戰常見嘅軍艦。
風帆戰列艦

**風帆戰列艦**（**Ship of the line**），又叫**風帆戰鬥艦**，係種17世紀到19世紀中期常見嘅軍艦類型，係用風帆做動力嘅戰列艦。皆因作戰嗰時成隊軍艦會打橫排成一列戰線，所以就叫戰列艦。
三列槳座戰船

**三列槳座戰船**（**Trireme**）係種古代地中海常見嘅戰船類型，主要係腓尼基、古希臘同古羅馬用。戰船每邊都有三列槳。
拔布奇諾

**拔布奇諾**（Puppuccino），或者叫做瓜布奇諾，係一啲西方國家嘅咖啡店入面，提供畀狗嘅嘢飲。佢起源係喺星巴克，有時會被形容為星巴克神秘餐單嘅一部分，但佢其實只係一杯鮮忌廉 。

有部份觀點認為，拔布奇諾出現嘅原因，係因為狗狗主人喺咖啡店食嘢嘅時候，狗狗往往會眼金金咁望住主人，好似控訴緊主人忍心獨自享受美食咁樣，所以為咗滿足狗狗嘅要求，出現咗拔布奇諾。

除非狗狗有消化系統問題，偶然畀狗狗飲杯拔布奇諾作為特別獎勵，並無太大問題。不過唔同狗狗嘅身體狀況都唔同，所以主人都需要留意。

另外，對於一啲狗狗嘅主人或者其他網民嚟講，狗狗飲完拔布奇諾之後個鼻同嘴都佈滿忌廉，係一個幾得意嘅樣。

## 睇埋
* 人狗關係

## 參考
主力艦

**主力艦**（**Capital ship**）係指一隊海軍艦隊入面最重要嘅軍艦，喺艦隊入面有領導作用。如果主力艦被擊沉，嗰隊艦隊就已經輸咗；相反如果其他艦被擊沉，主力艦依然可以繼續作戰。
富貴鳥

**富貴鳥股份有限公司**（），係中華人民共和國一間鞋業公司，1991年成立，而家嘅阿頭係洪頂超（洪琳淇嘅老頭）。

2013年喺香港聯合交易所招股上市，有冚家斥資支持嘅投資者被譽爲「冚家富貴鳥」。公司自2016年8月起停牌，2019年8月被宣告破產，2019年11月上市地位被取消，投資者被恥笑係「冚家富貴了」。

## 攷

類:中國民營企業
鄉村自由黨

**鄉村自由黨**（，縮寫為CLP），正式叫做**鄉村自由黨（北領地）**（Country Liberals (Northern Territory)），係澳洲北領地嘅中間偏右政黨，喺1974年成立。意識形態主要係自由保守主義、經濟自由主義。佢哋嘅總部設喺金吉利，亦係聯盟嘅成員。

## 參考


類:澳洲政黨
澳洲自由黨

**澳洲自由黨**（Liberal Party of Australia）係澳洲目前主要嘅政黨之一，同澳洲國家黨組成嘅聯盟，而家係聯邦嘅執政黨。

自由黨由前總理羅伯特·孟席斯同埋佢哋支持者喺1945年脫離咗原澳洲聯合黨而成立嘅；前身可追溯至喺1917年成立嘅原澳洲國民黨。自由黨建黨時嘅理念既有古典自由主義嘅特徵，亦受保守主義影響，黨內嘅社會自由主義流派就偏弱，整體嚟講係自由保守主義或保守自由主義，屬於中間偏右嘅保守派政黨，喺澳洲政壇大約相當於英國嘅保守黨。

類:澳洲政黨
弩炮

**弩炮**（**Ballista**）係種古希臘時代開始出現嘅投射武器，用絞繩嘅扭力去發射，多數發射石頭。
森姆伊度奧

**森姆伊度奧**（，，）係喀麥隆一個退役咗嘅足球員，司職前鋒，效力過喀麥隆足球代表隊。佢喺2003年、2004年同2005年攞到非洲足球先生。

## 葳蕤史
### 球會
;馬略卡
* 西班牙國王盃冠軍：2002-03

;巴塞隆拿
* 歐洲聯賽冠軍盃冠軍：2005-06，**2008-09**
* 西甲聯賽冠軍：2004-05，2005-06，**2008-09**
* 西班牙國王盃冠軍：**2009**
* 西班牙超級盃冠軍：2005，2006

;國際米蘭
* 歐洲聯賽冠軍盃冠軍：**2009-10**
* 意甲聯賽冠軍：**2009-10**
* 意大利盃冠軍：**2010**，2011
* 意大利超級盃冠軍：**2010**
* 國際足協世界冠軍球會盃冠軍：**2010**

### 國家隊
;喀麥隆
* 非洲國家盃：冠軍：**2000**，2002
** 亞軍：2008
* 奧運金牌：'''2000'''
* 洲際國家盃亞軍：2003

### 個人
* 歐聯最佳前鋒：2006
* 非洲國家盃神射手：2006，2008
* 非洲足球先生：2003，2004，2005，2010
* 國際職業足球員協會年度最佳陣容：2004-2005，2005-2006
* 歐聯最佳前鋒：2006
* 歐洲足協年度最佳陣容：2005，2006
* 西班牙甲組足球聯賽神射手：2005-06
* 國際職業足球員協會年度最佳前鋒：2004-2005，2005-2006
* 馬略卡聯賽入球最多球員：54球
* 非洲國家盃史上入球最多球員：18球
* 喀麥隆足球代表隊史上入球最多球員：56球
* 世界足球先生第三名：2005
* 金足獎：2015年

## 拎
* 
* 
* 
* Samuel Eto'o Private Foundation
* 國際米蘭官方 伊度奧檔案
荷西文奴賓度

**荷西文奴賓度**（，，）係西班牙前足球員，司職守門員，舊時效力過球會巴塞隆拿足球會。

## 葳蕤史
;切爾達
* 歐洲足協圖圖盃 冠軍：2000年

;巴塞隆拿
* 西班牙甲組足球聯賽 冠軍：2008/09年、2009/10年、2010/11年、2012/13年
* 西班牙國王盃 冠軍：2008/09年、2011/12年
* 歐洲聯賽冠軍盃 冠軍：2008/09年、2010/11年
* 西班牙超級盃 冠軍：2009年、2010年、2011年、2013年
* 歐洲超級盃 冠軍：2009年、2011年
* 世界冠軍球會盃 冠軍：2009年、2011年

;個人
* 西甲：2005/06年

## 攷

## 拎
* 巴塞隆拿官方 賓度快勞

類:足球守門員
匯報

**匯報**，日常粵語成日借英文叫 **present** （ ），係指正式、口頭噉向一班觀眾講解資訊，用意通常係想教呢班觀眾認識某樣嘢，或者將自己工作嘅成果騷畀人睇等等。要做好匯報，通常需要經過一番準備，要組織想講嘅內容、撰寫講稿同埋準備點樣回答問題。

## 咩場合用

專業工作環境成日會做匯報，例如會計師詳細報告公司嘅財務狀況，或者創業家向投資者推銷佢哋嘅創業諗頭，又或者係學者向佢哋嘅同儕發表佢哋嘅研究成果。

## 互動式
喺二十一世紀初，愈嚟愈多人強調做匯報嗰陣要多啲互動，畀聽眾參與其中。互動式嘅匯報形式重點唔在於單向噉講嘢，而係則重講者同聽眾之間嘅對話。有專家指，互動式匯報嘅好處繁多，譬如係更吸引到聽眾嘅注意力，而且互動過程亦被指可以產生社群感。

## 用嘅工具
Microsoft PowerPoint 等嘅架生可以用嚟開發投影片。使用者可以將文字、圖片、連結同特效加入呢啲影片入面，向聽眾傳遞實用且整合過嘅資訊。視覺元素亦可以令演講更有力，透過字體、顏色、圖像、排版等嘅手法，幫手強調重點。

## 睇埋

*創新

*講嘢

## 引述
澳洲僑青社

**澳洲僑青社**（The Chinese Youth League of Australia，簡寫CYL）係澳洲一個喺1942年8月成立嘅澳洲華人組織，前身係喺1939年7月成立嘅澳洲悉尼僑青抗戰話劇研究社。而家佢哋總部位於雪梨，宗旨係推動中澳關係。

## 政治立場
佢哋支持北京政府，會舉辦包括慶祝中國國慶等唔同嘅活動，亦得到中國駐悉尼總領事館嘅支持，同澳洲中國和平統一促進會亦係友好。

喺北京申辦2008年奧運會嘅時候，佢哋曾經以唔同形式要求澳洲政壇人士支持中國申辦奧運。佢哋持反對台灣獨立嘅立場，亦形容法輪功係邪教。

## 參考來源
所以我化妝

《**所以我化妝**》（日文：）係劇團雌貓寫嘅書；同埋係日本漫畫家芝田光畫嘅改編漫畫，喺《FEEL YOUNG》2019年7月號至2021年4月號期間連載。

2020年，俾東京電視台翻拍成深夜電視劇，由神崎惠主演，2020年10月至11月期間逢星期三晚（星期四凌晨）播映，一共6集。

## 出版書籍

## 電視劇
### 演員列表
* ：神崎惠
* 近藤芽生 ：志田彩良
* 山本織香：吉田朱里（NMB48）

## 參考

## 出面網頁
* 電視劇官方網站
桃色 杏色 櫻色

《**桃色 杏色 櫻色**》（日文：）係日本漫畫家咲畫嘅漫畫。2021年，俾朝日放送電視台翻拍成電視劇，由奧仲麻琴主演，2021年2月至3月期間逢星期日晚播映，一共6集。

## 出版書籍

## 電視劇
### 演員列表
* 川上杏：奧仲麻琴
* 黑田哲也：岐洲匠
* 健：中原弘貴
* 根岸有香：鈴木優華

## 參考

## 出面網頁
* 電視劇官方網站
澳洲中國和平統一促進會

**澳洲中國和平統一促進會**（Australian Council for the Promotion of Peaceful Reunification of China, ACPPRC）係一個由澳洲華人喺2000年7月建立，支持中共嘅組織，宗旨係推動中澳關係，同埋反對台灣獨立。

## 政治立場
佢哋嘅立場係親中共，同中國駐澳洲嘅領事館有密切關係，亦反對台灣獨立。查爾斯斯特大學（Charles Sturt University）學者克萊夫·漢密爾頓（Clive Hamilton）嘅研究亦指出，呢個組織係中國以外，最活躍嘅親北京組織之一，代表中國共產黨喺澳洲進行政治活動。而澳洲戰略政策研究所（China Strategic Policy Institute）中國問題專家Alex Joske亦指，呢個組織係同中國共產黨有聯繫嘅影響力中心。

另外，喺北京未經香港人同意強行通過《香港國安法》同埋修改香港選舉制度大幅度削減直選議席嘅問題上（呢兩樣嘢引起泛民主派一致負評），佢哋亦對北京表示高度支持。

## 事件
### 中共滲透澳洲政壇事件
喺2019-2020年，有一啲澳洲嘅政治人物被揭露同中共喺澳洲嘅組織，有著唔同形式嘅聯繫。例如，例如工黨前參議員鄧森（Sam Dastyari），就曾經被揭發同呢個組織有一定關係，亦因為咁黯然下台。而悉尼市政府市議員郭耀文，就喺2020年披露自己為澳洲中國和平統一促進會提供諮詢，但就形容自己嘅參與係嚴格受限同榮譽性質。

## 睇埋
* 黃向墨－呢個組織其中一個被澳洲傳媒廣泛報導過嘅領導人物，喺2019年澳洲因為國家安全理由唔再畀佢入境澳洲。

## 參考
當文歷

**當文歷**（，）係位法國裔美國廚師，喺美國紐約市創辦**當文歷餅店**（），2017年攞到「世界50大最佳餐廳」（ World’s 50 Best Restaurants awards）入面「全球最佳甜點主廚」（World’s Best Pastry Chef）嘅獎。

當文歷餅店喺2020年喺香港尖沙咀開咗亞洲頭一間分店，2021年再喺中環開旗艦店。

類:美國人
類:廚師
戶塚慶文

**戶塚慶文**（）係日本漫畫家，代表作係喺《週刊少年Jump》連載緊嘅《不死不運》。
用數字拯救弱小國家

《**用數字拯救弱小國家**》（日文：）係長田信織作嘅日本輕小說，由紅緒負責畫插圖。2017年8月起由KADOKAWA旗下嘅電撃文庫發行文庫版。漫畫版喺《月刊Comic Alive》2019年9月號開始連載。

## 出版書籍
### 輕小說

## 參考

## 出面網頁
* KAKUYOMU官方網站
* 電撃文庫官方網站
希格斯數

**希格斯素數**（）係以希格斯起名嘅素數，其中佢嘅有效成分（即係個素數減1）能夠將比較細嘅希格斯素數嘅乘積嘅平方數除得盡（呢樣可以推出去到立方、四次等等）。

## 數學符號
換言之，假設指數*a*，希格斯素數*Hp**n*就需要滿足：

:  \phi(Hp_n)|\prod_{i = 1}^{n - 1} {Hp_i}^a\mbox{ and }Hp_n > Hp_{n - 1}

其中＆（（x））系歐拉函數。

## 例子
例如，13係一個希格斯素數，因為所有比較細嘅素數，乘埋一齊再平方，就係 5336100，然後除以 12 就係啱啱好 444675。但係相反，17並唔係希格斯素數，因為所有比較細嘅質數，到乘埋一齊，再平方，就係 901800900，但係除返16，就除唔盡，剩返4。

## 一覽
對於正方形，前幾個希格斯素數係2, 3, 5, 7, 11, 13, 19, 23, 29, 31, 37, 43, 47, ... . 

因為由對平方到七次方，大部分嘅素數都係希格斯素數，所以列出啲唔係希格斯素數嘅素數似乎會比較方便：

## 參考
*
* M0660

類:質數
繼母嘅遊艇仔係我前女友

《**繼母嘅遊艇仔係我前女友**》（日文：，簡稱「」）係紙城境介寫嘅日本輕小說。2017年8月起喺KAKUYOMU連載網絡版；2018年12月起由KADOKAWA旗下嘅角川Sneaker文庫發行文庫版，由負責畫插圖。呢套作品喺《呢本輕小說認真犀利！2020》文庫部門入面排名第7，喺新作品入面排名第3。

2021年7月，宣佈將會動畫化。

## 登場人物
以下係為廣播劇CD配音嘅聲優。

;
;
;
;
;

## 出版書籍
### 輕小說

### 漫畫

## 參考

## 出面網頁
* KAKUYOMU官方網站
** 文庫版第1卷前半
** 特別短篇
* 角川Sneaker文庫特設網站
** 
* 台灣角川官方網站
** 【試閱】《繼母的拖油瓶是我的前女友》甜蜜卻又讓人焦急喊救命的戀愛喜劇 - 巴哈姆特電玩資訊站
* 漫畫官方網站
不死不運

《**不死不運**》（日文：）係日本漫畫家戶塚慶文‎畫嘅少年漫畫，由《週刊少年Jump》2020年第8號（1月20號發售）開始連載。臺灣《寶島少年》由2020年第29+30期（7月6號發售）開始連載呢套漫畫。

## 出版書籍

## 參考

## 出面網頁
* 週刊少年Jump官方網站
* 
* 漫畫第1集 - 少年Jump+
* 漫畫第1集 - MANGA Plus
吳秋北

**吳秋北**（，）係親中派香港工會聯合會（工聯會）會長，港區全國人大代表，香港立法會議員，做過中央政策組非全職顧問。福建晉江人。2022年7月起擔任行政會議非官守議員。

## 簡歷

2009年，吳秋北喺中國社會科學院文學研究所攻讀文學批評博士學位。成為第二個國家級未受正規大學教育下,直接跳級報讀博士學位第二位領導人,可見其政治成就唔洗讀書就可以扶搖直上。
## 選舉經歷
2010年，吳秋北參選角逐勞工顧問委員會（勞顧會）勞工代表，獲342票當選。

喺2016年，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國人大代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 爭議事件
吳秋北因為自己無料,打住有黨撐腰,不時會主動攻擊同自己政見唔同嘅人，有時仲會使用假新聞同非人化詞語，就連比較溫和嘅親中派都唔放過，不時引起爭議。

喺2015年中，佢曾經參與聯署支持當時喺831框架之下，高提名門檻嘅特首普選方案。

佢亦有份支持北京未經諮詢或香港人同意，強行訂立嘅《港版國安法》。
### 多次發表假新聞同虛假資訊
*2023年，立法會討論將中史科列入必修，吳秋北喺發言嘅時候，錯誤咁話西方歷史文明「處處傳疑」，指古希臘羅馬係子虛烏有嘅神話偽史。
*2019年9月24號，香港反送中運動期間，吳秋北喺Facebook轉載一張來自點新聞嘅圖片，除咗暗示反送中運動抗爭者強行要求年輕少女提供免費性服務外，亦暗示部分抗爭者同採訪記者患有愛滋，但就無提出任何實質有證據，言論引起社會嘩然。愛滋健康關注社會影嘅時候強調，感染愛滋病並唔影響健康或者工作能力，呼籲網民罷睇及停止分享相關所有報道。
### 香港逃犯條例爭議期間錯誤攻擊翠華餐廳
2019年，香港陷入逃犯條例爭議，喺8月29號，吳秋北同埋同屬親中派嘅馮煒光喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利。

### 用非人化詞語形容反送中人士，批評李嘉誠為「曱甴王」
反送中運動期間，親中陣營同埋香港警察不時使用一啲非人化詞語，例如係「曱甴」等形容反對逃犯條例嘅人。香港首富李嘉誠曾刊登廣告，指「黃台之瓜、何堪再摘」，又話希望政府對未來嘅主人翁網開一面，但就換嚟吳秋北喺2019年9月15號喺Facebook嘅攻擊，話佢係「曱甴王」，引起一啲網民批評。

## 個人榮譽
* 銀紫荊星章（2019年）
* 金紫荊星章（2025年）
## 部分公職
* 中國和平統一促進會香港總會會務顧問
*香港再出發大聯盟發起人
*香港島各界聯合會第七屆榮譽顧問
*香港中華文化總會名譽會長
*香港廣州社團總會永遠名譽會長

## 參考

## 出面網頁

* 吳秋北 新時代 新工運 專題網頁
* 吳秋北 – 共建 共榮 共享 共贏
* 
* 
* 
* 簡介 < 人大及政協 < 參政為勞工 - 香港工會聯合會
* 立法會 < 參政為勞工 - 香港工會聯合會
* 
* 
* 秋北存字

類:香港工聯會員
秋北
Unix 輸入法一覽

呢個係個簡略嘅**Unix輸入法一覽**。輸入法係一個入字元編碼入面嘅字詞同符號嘅方法。
寒鴉少年

《**寒鴉少年**》（）係由丁彥雪填詞，華晨宇同鄭楠編曲，華晨宇作曲同演唱。呢隻歌係電視劇《鬥破蒼穹》嘅主題曲，喺2018年8月29號以單曲形式發行。

## 簡介
華晨宇喺湖南衛視《歌手·當打之年》第一期唱咗呢隻歌，並攞到嗰集觀眾票選第一名。王祖藍亦都喺《百變大咖秀》唱過呢隻歌嚟扮華晨宇。

## 參考

## 出面網頁
*
保恩卻基治

**保恩卻基治**（，，）係掛咗靴嘅西班牙足球員，司職前鋒，最後係踢日職球隊神戶勝利船。佢喺巴塞隆拿出道、亦踢過美職蒙特利爾衝擊同英冠史篤城足球會。

## 葳蕤史
;巴塞隆拿
* 西班牙甲組足球聯賽 冠軍：2008/09年、2009/10年、2010/11年
* 西班牙國王盃 冠軍：2008/09年
* 西班牙超級盃 冠軍：2009年
* 歐洲聯賽冠軍盃 冠軍：2008/09年、2010/11年
* 歐洲超級盃 冠軍：2009年
* 世界冠軍球會盃 冠軍：2009年

;蒙特利爾衝擊
* 加拿大足球錦標賽 冠軍：2019年

;西班牙國家隊
* 歐洲少年足球錦標賽 冠軍：2007年
* 世界少年足球錦標賽 亞軍：2007年

;個人
* 歐洲少年足球錦標賽金球獎：2007年
* 世界少年足球錦標賽銅球獎：2007年
* 西班牙甲組足球聯賽最佳新秀：2008年

## 拎

* 保恩卻基治喺Soccerbase
* 保恩卻基治喺BDFutbol
* National team data at BDFutbol
艾華班尼加

**艾華班尼加**（，，）係個阿根廷足球員，踢緊中場，效力緊沙地職業足球聯賽球會艾沙比。

## 葳蕤史
;小保加
*南美自由盃：2007年冠軍

;華倫西亞
*西班牙國王盃：2007/08冠軍

;西維爾
*歐霸盃：2014/15冠軍、 2015/16冠軍及2019/20冠軍
*西班牙國王盃：2017/18亞軍

;阿根廷U20
*世青盃：2007世青盃冠軍

;阿根廷U23
*奧運金牌：2008年北京奧運男子足球冠軍

;阿根廷
*美洲國家盃：2015年美洲國家盃及2016年美洲國家盃亞軍

;個人
*歐霸盃最佳陣容：2014/15及2015/16年度

## 國際賽事一覽

## 攷

## 拎

*Internazionale official profile
*艾華班尼加喺BDFutbol
*CiberChe stats and bio 
*Stats at Lega Serie A 
*艾華班尼加喺National-Football-Teams.com
基奧雲尼杜斯山度士

**基奧雲尼杜斯山度士**（，，）係墨西哥已退役足球員，司職翼鋒，最後效力嘅球會係CF阿美利加。

## 葳蕤史
;墨西哥國家隊
* 世界少年足球錦標賽 冠軍：2005年
* 美洲金盃 冠軍：2009年
* 夏季奧運會冠軍：2012年
;個人
* 世界少年足球錦標賽銀球獎：2005年
* 世界青年足球錦標賽銅球獎：2007年
* 美洲金盃最有價值球員：2009年

## 拎

* 個人官網
* 基奧雲尼杜斯山度士喺FIFA
* 熱刺官方 杜斯山度士檔案
* [基奧雲尼杜斯山度士喺[國際奧林匹克委員會]]
達美安馬天尼斯

**達美安馬天尼斯**（，，），係阿根廷足球員，司職守門員，而家效力英超球隊阿士東維拉，同時係阿根廷足球代表隊嘅成員。

## 葳蕤史
### 球會
; 阿仙奴
* 英格蘭社區盾：2014年、2015年、2020年
* 英格蘭足總盃冠軍：2019-20賽季

### 國家隊
; 阿根廷
* 國際足協世界盃冠軍：2022年
* 美洲國家盃冠軍：2021年
* 南美超級經典盃：2019年

## 攷

## 拎
卡拉斯高

**卡拉斯高**（，，）係比利時足球員，司職翼鋒，效力緊利雅得艾沙比同比利時足球代表隊。

## 葳蕤史
### 球會
;摩納哥
* 法國乙組足球聯賽冠軍：2012-13賽季

; 馬德里體育會
* 西班牙甲組足球聯賽冠軍：2020–21賽季

### 國家隊
; 比利時
* FIFA世界盃季軍：2018年

## 攷

## 拎

*恩歷克·費拉拿·卡拉斯高 - Topforward
*在摩納哥的球員檔案 
*在比利時足總的數據
高基

**高基**（，，）係西班牙足球員，踢中場，效力緊西甲球隊馬德里體育會同西班牙足球代表隊。

## 葳蕤史
### 球會
;馬德里體育會

*西甲冠軍：2013-14、2020–21
*西班牙國王盃：2013年冠軍
*西班牙超級盃：2014年冠軍、2013年亞軍
*歐霸盃：2011–12冠軍、2017-18冠軍
*歐洲超級盃：2012年冠軍、2018冠軍
*歐洲冠軍聯賽：2014年、2016年亞軍

### 國家隊
;西班牙U17
*U17世界盃足球賽：季軍 2009年
;西班牙U21
*歐洲U-21足球錦標賽：冠軍 2013年

### 個人
*西甲每月最佳球員：2013年10月
*歐洲U-21足球錦標賽：2013最佳11人

## 攷

## 拎

*馬德里體育會官方檔案 
*BDFutbol檔案 
* 
*Transfermarkt檔案
從本能寺開始與信長統一天下

《**從本能寺開始與信長統一天下**》（臺版譯名，日文：，意思係「由本能寺開始同信長一齊嘅天下統一」）係常陸之介寬浩作嘅日本輕小說，由茨乃負責畫插圖。2019年8月起由Overlap旗下嘅Overlap文庫發行文庫版。漫畫版喺《月刊Comic電擊大王》2020年10月號開始連載。

## 出版書籍
### 輕小說

## 參考

## 出面網頁
* 官方網站
* 漫畫官方網站
馬里奧靴莫素

**馬里奧靴莫素**（，，）係西班牙足球員，司職中堅，而家效力西甲球隊馬德里體育會同西班牙足球代表隊。

## 葳蕤史
### 球會
;馬德里體育會
* 西班牙甲組足球聯賽冠軍：2020–21賽季

## 攷

## 拎

*馬里奧靴莫素喺BDFutbol 
*馬里奧靴莫素喺National-Football-Teams.com
維沙積高

**維沙積高**（，，）係克羅地亞一個足球員，踢右閘，最近效力希臘球隊奧林比亞高斯。

## 葳蕤史
### 球會
;薩格勒布戴拿模
*Croatian First League (4): 2009–10, 2010–11, 2011–12, 2012–13
*Croatian Cup (2): 2010–11, 2011–12
*Croatian Super Cup (1): 2010

; 馬德里體育會
* 西班牙甲組足球聯賽冠軍：2020–21賽季

* 歐霸盃冠軍：2017-18賽季

### 國家隊
; 克羅地亞
*FIFA世界盃亞軍：2018年

### 個人
*布拉尼米爾大公勳章：2018年

## 攷

## 拎

*維沙積高喺Soccerway

類:奧林比亞高斯球員
祖奧菲歷斯

**祖奧菲歷斯**（，，）係葡萄牙足球員，司職前鋒，而家畀英超球隊車路士外借咗去AC米蘭，亦都係葡萄牙足球代表隊成員之一。

## 葳蕤史
### 球會
; 賓菲加
* 葡萄牙超級足球聯賽冠軍：2018–19賽季

; 馬德里體育會
* 西班牙甲組足球聯賽冠軍：2020–21賽季

### 國家隊
; 葡萄牙
* 歐洲足協國家聯賽冠軍：2018–19賽季

### 個人
* 歐洲金童獎：2019年
* 金球獎（葡萄牙）最佳新人獎：2019年

## 攷

## 拎

*Atlético Madrid official profile
*National team data
* 祖奧菲歷斯喺Soccerway
和沒有信徒的女神大人一起攻略異世界

《**和沒有信徒的女神大人一起攻略異世界**》（臺版譯名，日文：，意思係「同零信徒嘅女神大人開始嘅異世界攻略」）係作嘅日本輕小說，由Tam-U負責畫插圖。2019年3月起由Overlap旗下嘅Overlap文庫發行文庫版。漫畫版由2020年4月開始喺漫畫網站「Comic Gardo」上面開始連載。

## 出版書籍
### 輕小說

## 參考

## 出面網頁
* 官方網站
* 漫畫官方網站
沙奧尼古斯

**沙奧尼古斯**（，，）係個西班牙足球員，踢中場，宜家踢巴甲勁旅法林明高。佢仲曾經代表過西班牙足球代表隊。

## 葳蕤史
### 球會
; 馬德里體育會
* 西班牙甲組足球聯賽冠軍：2020–21賽季
*西班牙國王盃冠軍：2013年
*西班牙超級盃冠軍：2014年
*歐霸盃冠軍：2012年、2018年
*歐洲超級盃冠軍：2018
*歐洲聯賽冠軍盃：2015-16亞軍

### 國家隊
; 西班牙 U19
*歐洲U-19足球錦標賽冠軍：2012年

; 西班牙 U21
*歐洲U-21足球錦標賽亞軍：2017年

### 個人榮譽
*歐洲U-21足球錦標賽金靴獎：2017年
*歐洲U-21足球錦標賽賽事最佳球員：2017年

## 攷

## 拎

*BDFutbol profile 
*Futbolme profile
AMC

**AMC**可以係：
*AMC院線
*資產管理公司
*美國空軍機動司令部
*AMC航空
*自適應調變和編碼
*美國穆斯林委員會
讚美歌

**讚美歌**可以係：
*聖詩
*讚美歌 (匈牙利)，匈牙利國歌
*讚美歌 (冰島)，冰島國歌
M73

**M73**可以係：
*M73 (天體)
*M73車載中型機槍
*M73 (高速公路)，蘇格蘭一條高速公路
*BMW M73，一隻汽油引擎
炸彈人系列

《**炸彈人**》（；）係一個以視像遊戲為主軸嘅系列，源自一九八三年，由中本伸一同藤原茂樹主創，初時由 Hudson 出版，後嚟佢哋畀 Konami 收購合併之後炸彈人就改由 Konami 出。呢個系列出咗成個系列嘅遊戲，仲出咗一啲相關嘅動畫同漫畫作品。

呢個系列嘅遊戲，以用迷宮嘅動作遊戲為主，遊戲中嘅角色係**炸彈人**，佢哋係機械生命體，主要用炸彈做武器，同惡人戰鬥。喺遊戲機制上，炸彈人系列被指係最後一人玩法嘅其中一個元祖，尤其係好似超級炸彈人等九〇年代初嘅作品。

## 玩法

自從九〇初起，炸彈人系列嘅玩法基本上定晒形。玩家對戰嘅炸彈人，玩法基本上如下：
*對局開始之時，有若干位玩家各自企喺戰場上嘅起始位置。玩家嘅數量視乎遊戲而有異，有啲遊戲只容許兩至四位，某啲就容許十幾位，而超級炸彈人 R 相關作品中嘅**戰鬥 64** 模式就容許最多六十四位玩家大混戰。
*每位玩家都有能力放置炸彈，而最基本嗰隻炸彈係放咗後若干秒就會爆，較進階嘅玩法仲會有唔同類嘅炸彈，每種炸彈都有其特殊效果。
*每位玩家都有其能力值，包括最多可同時擺低幾多個炸彈、炸彈嘅爆風有幾長、移動速度等，呢啲能力值係有上限嘅，上限嘅具體數值視個別遊戲而異。
*最基本嗰種戰場，會有若干嚿硬牆同埋若干嚿軟牆，軟牆可以用炸彈嘅爆風破壞，而硬牆就唔得；軟牆被破壞嗰時，有可能會出 power-up，唔同嘅 power-up 效果都唔同，諸如
**提升最多可同時擺低嘅炸彈嘅數量；
**提升炸彈嘅爆風射程；
**提升玩家嘅郁動速度；
**令攞到件 power-up 嘅玩家有能力踢炸彈... 呀噉。
*玩家俾炸彈嘅爆風炸到就會死亡，此外，戰場上嘅機關亦有可能引致死亡；喺某啲炸彈人遊戲或者賽制中，玩家可以有生命值，俾炸彈炸親或者中機關只會喪失生命值，而唔會即刻死亡。
*如果時限到，就謂之打和。
唔同嘅炸彈人遊戲，時會增添唔同嘅戰場，每種戰場都有其 gimmick 同獨特嘅機關，亦可能有其他遊戲冇嘅 power-up。

## 角色
**白色炸彈人**（），簡稱**白炸彈**，係呢個系列嘅主角，係頭戴白色頭盔嘅炸彈人，身體通常係藍色。喺多數版本中，白炸彈都扮演英雄嘅角色，用佢嘅炸彈嚟打低惡人，多數遊戲都將佢描述成性格樂觀友善噉嘅形象。

**黑色炸彈人**（），簡稱**黑炸彈**，係頭同身體黑色嘅炸彈人。喺多數作品中，佢都同白炸彈有某啲關係，好多時兩人係朋友，但亦有啲作品將黑炸彈描繪成白炸彈嘅競敵。假若某炸彈人遊戲有得玩兩位玩家一齊闖關，通常玩家一會控制白炸彈而玩家二就會控制黑炸彈。喺性格上，黑炸彈通常比較嚴肅同認真，亦有啲作品將黑炸彈描繪成有些少冷漠或者自大嘅形象

**囡伊**（）係外型似袋鼠、不可思議嘅生物，同炸彈人關係友好。喺遊戲玩法上，囡伊嘅蛋同一般嘅 power up 一樣，隱藏喺軟牆之中，玩家行埋去，隻蛋就會即時孵化，出一隻囡伊俾玩家騎乘，騎住囡伊嘅玩家如果受傷，例如受炸彈爆風波及，囡伊會代替玩家死亡。而喺多部作品嘅故事中，囡伊都係炸彈人嘅好朋友，喺炸彈人嘅旅程上提供協助。

**凶惡炸彈五人眾**（）係炸彈人系列中時常出現嘅敵人，由磁力炸彈、巨像炸彈、可愛炸彈、頭腦炸彈同埋等離子炸彈五人組成。佢哋初登場於超級炸彈人 2，喺嗰隻遊戲當中，五人眾乘坐巨型太空船嚟侵略地球。其後五人眾亦有喺好多隻炸彈人遊戲入便出現，例如係超級炸彈人 3 等，通常係扮演奸角，或者至少係對立角色。
***磁力炸彈**：藍色、生得矮，有能力控制磁力，佢識得放特殊嘅磁力炸彈，呢種炸彈有吸力，會向住敵人移動。
***巨像炸彈**：紅色、體型巨大、力大無窮，佢識得放特殊嘅重型炸彈，重型炸彈重，只有巨像炸彈先能夠踢或者投擲。
***可愛炸彈**：粉紅色、女性、著住迷你裙，額頭有心型標誌；喺多部作品之中，可愛炸彈都唔係惡人或者五人眾嘅成員，而係白炸彈同黑炸彈嘅朋友，甚至係兩人嘅夢中情人。
***頭腦炸彈**：深紫色、身穿長斗蓬，係五人眾嘅智囊；由超級炸彈人 R 起，佢改咗名叫**幻像炸彈**，識得放幻像炸彈，呢種炸彈望落同一般嘅炸彈無異，但查實係幻像，唔會爆炸。
***等離子炸彈**：金黃色、額頭有閃電標誌，係五人眾嘅領袖，亦係五人之中最好打嗰個；喺大多數五人眾有份出場嘅遊戲中，白炸彈同黑炸彈幾乎實係要打低晒五人眾嘅其餘成員，先會同等離子炸彈戰鬥。某啲作品將佢描寫成白炸彈嘅宿敵。

## 作品

出喺超任嘅炸彈人系列作品一覽：
*超級炸彈人
*超級炸彈人2
*超級炸彈人3
*超級炸彈人4
*超級炸彈人5

## 另見
*最後一個人
*大逃殺遊戲

## 引咗

## 外拎
*炸彈人，電視橋段網講炸彈人系列嘅遊戲。
冷淡的佐藤同學只對我撒嬌

《**冷淡的佐藤同學只對我撒嬌**》（臺版譯名，日文：，意思係「對人冷淡嘅佐藤同學淨係對我好親切」）係猿渡風見作嘅日本輕小說，由Atiki負責畫插圖。2019年12月起由小學館旗下嘅GAGAGA文庫發行文庫版。漫畫版由2020年5月15號開始喺小學館旗下嘅漫畫應用程式「Manga One」上面連載。

## 出版書籍
### 輕小說

## 參考

## 出面網頁
* 漫畫官方網站
史迪凡沙域

**史迪凡沙域**（，黑山文：**Стефан Савић**，）係黑山足球員，司職中堅，效力緊西甲球隊馬德里體育會同黑山國家足球隊。

## 葳蕤史
* BSK博卡
** 塞爾維亞甲組足球聯賽：2008–09

* 柏迪遜
**塞爾維亞甲組足球聯賽：2010–11
** 塞爾維亞盃：2010–11

 曼城
*英格蘭超級足球聯賽：2011–12
** 英格蘭社區盾：2012

 馬德里體育會
*西班牙甲組足球聯賽冠軍：2020–21
**歐霸盃：2017-18冠軍
**歐洲超級盃：2018冠軍
**歐洲聯賽冠軍盃：2015–16亞軍

## 攷

## 拎

* 史迪凡沙域喺Transfermarkt  
* 史迪凡沙域喺national-football-teams
曾祥忠

**曾祥忠**（，）係馬來西亞柔佛居鑾人。曾經擔任居鑾客家公會副會長，依家做客家公會財政。

## 履歷
曾祥忠曾經擔任居鑾客家公會副會長。2019年3月時任居鑾客家公會會長姚森良宣布退位後成為該會嘅財政。

## 活動
2019年2月，出席居鑾「回家」迎新接福揮春活動，同柔佛州議會明吉摩州議員周忠信會面。

2019年12月，出席居鑾客家公會婦女組主辦嘅“回客家食湯圓”冬至晚會。

## 個人觀點
2017年5月，曾祥忠為客家公會青年團舞蹈組同居鑾鵬峰宮慈善組到哈芝馬南安老院慶祝阿爺阿嫲雙親節時指出，青少年為安老院嘅老人慶祝雙親節，係敬老尊賢嘅良好行為同美德。佢講，依家住喺安老院嘅老人家，亦曾對呢個社會做出貢獻，後生要永遠記住佢哋嘅恩惠。

## 參考
傳波

**傳波**係隊際球類運動入面球員將波交畀自己隊嘅球員。透過各球員嘅傳波，可以保持住對個波嘅控制，主導攻勢。

類:球賽術語
戴安娜

**戴安娜**可以係：
*戴安娜 (人名)
*戴安娜王妃，英國王儲查理斯第一任老婆
*黛安娜，羅馬神話入面嘅女神
*月神星（78 Diana），小行星
二陰

**二陰**係個中醫術語，為以下兩者合稱：
*前陰（外生殖器加尿道口）、
*後陰（肛門）。
## 攷
捲閘

**捲閘**係種閘門，由好多條橫板鉸接埋一齊，捲起佢就可以開閘，放返落嚟就可以閂閘。捲閘可以係手動，亦可以係電動。早期捲閘多數用金屬做，之後發展出用透明塑膠做，叫「水晶捲閘」。
數碼鐘

**數碼鐘**或**跳字鐘**係用數碼方式顯示時間嘅鐘，同傳統用指針顯示時間嘅鐘相對。數碼鐘會透過螢幕直接顯示時間嘅數字。
唧唧裝

**唧唧裝**係種包裝設計，最早用喺牙膏度，包裝頂頭有個扭蓋，扭開之後再用少少力壓，就會唧到入面嘅嘢出嚟。
葡萄酒樽

**葡萄酒樽**係用嚟裝葡萄酒嘅玻璃樽，裝紅酒嘅叫**紅酒樽**，裝白酒嘅叫**白酒樽**。有啲葡萄酒係發酵完先至入樽，有啲後入咗樽先至發酵。
通訊錄

**通訊錄**，又叫**地址簿**，係畀人記低人哋聯絡方法嘅簿，每頁已經寫定唔同欄位，譬如名、地址、電話號碼噉。隨住電腦科技普及，實物通訊錄逐漸式微，不過電腦同智能電話都可以用電子通訊錄。